Koiran kanssa Euroopan halki – Osa 1: Matkan suunnittelu – ZenKoira\nKirjoittanutzenkoira 23 helmikuun, 2020 23 toukokuun, 2021 Kategoria(t):MatkustaminenAvainsanat:arka, auto, autoilu, epävarma, Eurooppa, koira, loma, matkustaa, reaktiivinen\nLokakuussa tein päätöksen muuttaa lopultakin takaisin Suomeen Iso-Britanniasta – ja koirani Jessie tuli tietysti mukaan.\nKun adoptoin Jessien, en olisi voinut kuvitellakaan tekeväni tällaista matkaa sen kanssa. Se ei suostunut edes lähtemään kävelylle, sitä pelotti ulkomaailma niin paljon. Ihmisten, koirien ja erilaisten esineiden näkeminen sai sen rähisemään, murisemaan ja repimään talutushihnaansa.\nMutta viime lokakuussa tilanne oli erilainen; Jessie oli voittanut monet peloistaan ja rähinöitä tuli niin harvoin, että se ei ollut enää ongelma. Koirien ja ihmisten ohittaminen sujui ongelmitta, ja pystyimme kävelemään lähes missä tahansa, milloin tahansa – vaikka vältimmekin turhan vilkkaita ympäristöjä.\nJessie oli myös ollut mukana erilaisilla seikkailuilla; telttailemassa, vuokramökeillä useamman ihmisen kanssa ja pitkillä automatkoilla. Kaikilla näillä minireissuilla se oli pärjännyt yllättävän hyvin; siksi ajattelin, että ehkä se olisi nyt valmis.\nSilti, vaikka Jessie pärjäsi hyvin näissä tilanteissa ja tutuissa ympäristöissä, tiesin että tällainen matka tulisi olemaan eri asia.\nKirjoitan tässä nyt kokemuksia matkasta, miten valmistauduimme siihen ja kuinka varmistin, että Jessien kokemus tulisi olemaan mahdollisimman stressitön. Laitan väliin vinkkejä siitä, miten voit oman koirasi kanssa valmistautua samantyyppiseen matkaan. Näistä vinkeistä on erityisesti apua koirille, jotka ovat ehkä hieman haastavia tai arkoja, mutta niistä on hyöytä toki muillekin. Mielestäni on aina parempi varautua tällaisiin asioihin sillä asenteella, että tilanteet saattavat olla koiralle vaikeita, ja toimia jo etkutäteen sen mukaisesti. On parempi olla mieluummin liian varovainen kuin että heitetään koira vain erilaisiin tilanteisiin ja toivotaan, että se pärjää.\nOn tietysti huomoitava, että jokainen matka on erilainen, ja käyn tässä tosiaan nimenomaan omia kokemuksiani läpi. Riippuu siis paljon siitä, minne olet matkustamassa, millä tavalla, mitä tekemässä, mitä kautta kulkemassa, jne. Moni näistä vinkeistä ja ideoista pätee ihan kaikenlaiseen matkustamiseen, mutta suurin osa keskittyy nimenomaan autolla ja laivalla matkustamiseen.\nKäyn tässä ensimmäisessä osassa läpi, mitä asioita kannattaa miettiä jo matkan suunnitteluvaiheessa.\nKannattaako koira ylipäänsä ottaa mukaan?\nKun suunnittelet matkaa, ihan ensimmäinen asia, jota kannattaa miettiä on se, onko järkevää ottaa koira mukaan.\nJessien tapauksessa vaihtoehtoja ei juurikaan ollut; en voinut jättää sitä jälkeen, koska olin muuttamassa pysyvästi takaisin Suomeen.\nMutta jos olet menossa esimerkiksi lomamatkalle tai väliaikaisesti ulkomaille, silloin voi olla ihan hyvä idea pohtia, mikä on koiran kannalta paras vaihtoehto. Ajattelemme usein, että koiran tulisi päästä mukaan kaikkeen mitä teemme (mikä onkin tosi kiva ajatus, ja aivan ihanaa silloin kun se onnistuu), mutta koira ei periaatteessa kärsi siitä, jos se ei pääse mukaan vaikkapa lomalle. Se ei yksinkertaisesti tiedä, mistä se jää paitsi.\nJos on mahdollista löytää koiralle vaikka hoitaja tai hoitopaikka, jossa tiedät sen pärjäävän ja nauttivan olostaan, voi se olla paljon järkevämpi vaihtoehto, jos et ole varma siitä, miten pidempi matka sujuu siltä. Jos epäilet, että se tulisi stressaamaan matkasta, saattavat muut vaihtoehdot olla parempia. Rento ja tasapainoinenkin koira voi kokea matkustelun yllättävän rankkana.\nJos et tiedä, miten matkustelu sujuu koiraltasi, voi olla hyvä idea kokeilla sitä pienemmässä mittakaavassa. Kokeile vaikka päivän tai viikonlopun pituista reissua, ja yövy koiran kanssa samantyyppisessä paikassa, jota olit suunnitellut matkalla tekeväsi. Jos tällainen miniloma sujuu koiralta hyvin, niin se on saanut loistavaa harjoitusta ”oikeaa” matkaa varten. Jos se taas ei suju, on parempi tietää etukäteen lyhyemmän matkan aikana, kuin viedä se viikon tai parin matkalle ja tajuta, että se stressaa sitä aivan mielettömästi.\nKannattaa myös miettiä, mitä itse haluat matkalta. Jos tarkoituksena on esimerkiksi käydä pitkillä kävelyillä, eikä koiraa ole tarkoitus jättää pitkiksi ajoiksi yksin, on koiran ottaminen mukaan ehkä ihan hyvä idea. Mutta jos koirasi on esimerkiksi remmirähjä tai stressaantuu ihmisistä tai koirista, ja haluat kävellä vilkkailla paikoilla (kannattaa myös pitää mielessä, että kauniit luonnon alueet voivat olla yllättävän täynnä ihmisiä ja koiria), ei koira ehkä saa matkasta niin paljon iloa kuin kuvittelet – etkä todennäköisesti saa itsekään. Voi myös olla, että koira ei jää mielellään yksin vieraaseen paikkaan, joten jos suunnitelmissa on erilaisia aktiviteetteja, joihin koiraa ei voi ottaa mukaan, ei se ole koiralle kovinkaan kivaa. Jos taas koira on tarkoitus ottaa mukaan esimerkiksi kahviloihin, ravintoloihin tai muihin vastaaviin paikkoihin, tai vaikkapa kaupungin keskustaan, on varmistettava, että se on tottunut näihin ympäristöihin eikä stressaa niissä.\nJossain määrin on siis tehtävä kompromisseja, ellei koiraa voida ottaa mukaan kaikkiin niihin paikkoihin, joissa haluat käydä. On mietittävä, saatko itse irti lomasta yhtä paljon koiran kanssa kuin ilman, ja onko koiran matkasta saama ilo mahdollisten vaikeuksien arvoista.\nJessie on tottunut automatkaaja.\nSillä on suuri merkitys, mitä kulkuvälinettä käytetään; autoa, bussia, junaa, laivaa, lentokonetta tai jotain muuta.\nJos koira ollaan ottamassa mukaan, tulisi valinta kulkuvälineestä tehdä mahdollisimman paljon sen mukaan, mikä on koiralle helpointa ja stressittömintä. Jos koira pelkää autossa matkustamista tai voi pahoin, voi jokin toinen keino olla parempi. Joskus taas auton vuokraaminen voi olla paras vaihtoehto, jos omaa autoa ei ole ja jos muut matkustustavat koituisivat koiralle stressaaviksi.\nJoskus voi olla vaikea tietää, miten koira tulee suhtautumaan erilaisiin kulkuvälineisiin. Junaa ja bussia voi toki kokeilla etukäteen koiran kanssa, kun taas laivaa ja lentokonetta voi olla haastavampi testata – vaikka lyhyt laiva-/lauttamatka voi olla tietysti yksi vaihtoehto.\nJessien kanssa vaihtoehtoina olivat joko autolla tai lentokoneella matkustaminen. Lentokoneella matka olisi mennyt nopeasti, eli stressitilanne olisi kestänyt vain vähän aikaa. En voinut mitenkään tietää, miten Jessie reagoisi lentokoneeseen. Mutta tiesin, että se saattaa pelätä erilaisia ääniä, ja lentokoneen ruumassa voi olla huomattavan kova meteli. Lisäksi tiedän, kuinka stressaavaa tarhalla asuminen oli sille. Voisin myös kuvitella, että vieraat ihmiset, jotka kuljettavat sitä lentoboksissa pitkin lentokenttää voisivat pelottaa sitä melkoisesti.\nToinen vaihtoehto oli maitse matkustaminen, joka oli melkein yhtä lailla kysymysmerkki. Tiesin, miten Jessie pärjää autossa, mutta en tiennyt miten laivalla matkustaminen sujuisi. Veikkasin kuitenkin, että se tulisi olemaan huomattavasti vähemmän stressaavaa kuin lentäminen – vaikkakin pitkäkestoisempaa.\nOli siis punnittava voimakkaan, lyhytkestoisen stressin ja lievän, pitkäkestoisen stressin väliltä. Päädyin valitsemaan lievemmän stressin.\nAlun perin tarkoituksena oli ajaa pelkästään autolla koko matka, ajaen ensin junan kyydissä Ranskaan, jolloin olisimme välttäneet kokonaan laivalla matkustamisen. Tämä suunnitelma meni kuitenkin täysin romukoppaan. Kävi ilmi, että staffien (ja edes staffia muistuttavien koirien) tuominen Ranskaan on kiellettyä. Otin jopa yhteyttä Ranskan tulliin ja kysyin, saako läpi kuitenkin ajaa tällaisen koiran kanssa (olisimme olleet maassa vain muutaman tunnin), mutta vastaus oli ei.\nPaniikki alkoi, kun sain selville, että Saksassakin on samantyyppinen lainsäädäntö. Puhdasrotuiset staffit ovat sallittuja, mutta rekisteröimättömät staffin näköiset koirat eivät. Pitkän selvittelyn jälkeen sain kuitenkin tietää, että alle kolmen viikon vierailu on sallittu. Hurraa! Muussa tapauksessa olisimme joutuneet ottamaan aika monta lauttaa.\nJotta pääsisimme Iso-Britanniasta Ranskan ohi, ainoaksi vaihtoehdoksi jäi laivan ottaminen Amsterdamiin. Oli vain yksi laiva, jossa oli mahdollista varata koirahytti, ja halusin ehdottomasti sellaisen, sillä en suostunut jättämään Jessietä yli kahdeksaksi tunniksi autoon tai kenneliin laivalla.\nTarkoituksena oli alunperin, että tuo laivamatka jäisi ainoaksi, mutta toisin kävi. Jouduimmekin muuttamaan suunnitelmaa ja menemään laivalla Tukholmasta Turkuun. Hytti löytyi onneksi hyvin viime tingassa – koiraystävällisiä vaihtoehtoja oli selvästi enemmän kuin Iso-Britanniassa.\nMihin vuodenaikaan matkustetaan?\nSillä on meritystä koiran kannalta, matkustetaanko kesällä vai talvella, yleiseen loma-aikaan vai rauhallisempaan aikaan. Jos koira esimerkiksi stressaantuu ihmisistä ja muista koirista, ei kesälomalla kaikkien turistien kanssa samanaikaisesti matkustaminen ja lomailu ole välttämättä paras vaihtoehto. Tällaiselle koiralle voi olla parempi matkustaa sellaiseen aikaan, jolloin kovin monella muulla ei ole lomaa.\nToki myös matkustuskohteella on vaikutusta; kiireisimpäänkin aikaan saattaa löytyä sellaisia paikkoja, joissa on hiljaista.\nKesän helteillä matkustaminen voi olla haastavaa koiran kanssa, varsinkin jos se on kuumuudesta herkästi kärsivä rotu tai yksilö. Autoon koiraa ei tällöin voi jättää hetkeksikään yksin, ja ulkoilupaikat ja -ajankohdat on mietittävä tarkkaan. Jos tarkoituksena on mennä koiran kanssa pitkille lenkeille tai vaelluksille, ei kaikkein kuumin aika vuodesta välttämättä ole paras vaihtoehto.\nLokakuussa ei ollut liian kylmä eikä kuuma – mutta satoi melkein koko ajan.\nMeidän matkan suhteen ei ollut kovinkaan paljon vaihtoehtoja; mahdollisuus ja ajatus lähtemiseen tuli yllättäen, ja halusin matkustaa ennen lumen tuloa (typerästi kuvittelin, että lokakuussa ei olisi vielä lunta). Annoin itselleni kaksi kuukautta aikaa valmistautua; ei siis kovinkaan paljon. Bonuksena ajattelin, että lokakuussa ei olisi enää kovin lämmin, jolloin Jessien voisi myös tarvittaessa jättää vaikka kauppareissun ajaksi hetkeksi autoon (mieluummin näin kuin vieraaseen asuntoon jättäminen). Ei tarvitsisi myöskään murehtia Jessien ylikuumenemisesta.\nKannattaa myös miettiä sitä, mihin aikaan viikosta ollaan liikkeellä. Esim. viikonloppuna kaikkialla on todennäköisesti paljon enemmän väkeä, kun taas viikonpäivinä on usein rauhallisempaa.\nMiten pitkä matka tehdään?\nTässä on taas kerran punnittava eri vaihtoehtoja; nopeasti kuljettu matka voi olla myös stressaavampi (sekä sinulle että koiralle), kun taas pidemmällä matkalla voidaan ottaa rennommin (mutta jos matka stressaa koiraa, pitkittyy myös stressi).\nJos nyt voisin toimia toisin, niin olisin varannut enemmän aikaa matkaan. Kannattaa olettaa, että matka-aikaa menee moninkertaisesti enemmän, kuin gps väittää, sillä odottamattomia tilanteita tulee varmasti sattumaan. Ajattelin, että pystyn helposti ajamaan 8 tuntia päivässä; ja niin pystyinkin, mutta ongelma oli se, että eteen saattoi tulla yllättäviä esteitä ja ongelmia (erityisesti Norjassa, jossa yhden tien sulkeminen saattoi johtaa siihen, että matka-aika lisääntyi kolmella tunnilla, koska vuorten takia jouduttiin menemään aikamoisia kiertoteitä).\nEli jos yhden vinkin voin antaa, se on tämä: laske oletetun yhden päivän matkan kesto, ja lisää siihen ainakin kaksi tuntia. Mieti vasta sitten, onko sen ajaminen realistista yhdessä päivässä.\nOlin äärimmäisen kiitollinen siitä, että joinain päivinä olin varannut lyhyempiä ajopäiviä; se tarkoitti sitä, että voimme kaikki rentoutua, Jessie mukaanlukien.\nKenen kanssa matkustetaan?\nSuosittelen vahvasti ottamaan jonkun mukaan matkalle. Yksin matkustaminen voi olla jännittävää ja mielenkiintoista, mutta erityisesti haastavamman koiran kanssa se voi olla vaikeaa.\nErityisesti laivalla olin todella kiitollinen siitä, että kaverini hoiti hyttiin suunnistamisen, ja pystyin itse keskittymään Jessieen ja vain seuraamaan perässä. Kaverini myös varoitti edeltä, jos jossain oli ihmisiä tai koiria. Kun mukana oli joku toinen, se tarkoitti myös, että toinen meistä pystyi olemaan Jessien kanssa sillä välin, kun toinen hoiti asioita.\nKannattaa miettiä myös sitä, kuinka monta ihmistä on tulossa mukaan ja tunteeko koira ne entuudestaan. Jos koira esimerkiksi ahdistuu siitä, että ihmisiä on paljon, kannattaa se joko totuttaa pikkuhiljaa tällaisiin tilanteisiin tai jättää se kotiin. Jos koira ahdistuu vieraista ihmisistä, ei matkalle kannata lähteä koiralle ventovieraiden kanssa. Voi olla, että koira normaalisti suhtautuu vain hieman epäilevästi tuntemattomiin ihmisiin, mutta matkalla sen stressitaso voi olla sen verran korkealla, että se saattaa reagoida paljon voimakkaammin näissä tilanteissa. Se saattaa pärjätä, jos vieraita käy vaikka parin tunnin ajan kotona, mutta tuntemattomien ihmisten kanssa viikon viettäminen 24 tuntia päivässä voi olla sille liikaa.\nEli kannattaa varmistaa ennen matkaa, että koira tulee varmasti toimeen niiden ihmisten (tai koirien) kanssa, joiden kanssa on tarkoitus matkustaa. Heihin kannattaa totutella pikkuhiljaa ennen matkaa.\nKaveri, jonka kanssa matkustin, oli Jessielle jo ennestään hyvin tuttu ja rakas, joten tiesin, ettei siltä osin tulisi olemaan ongelmia.\nMajoituspaikkaa kannattaa miettiä tarkkaan, erityisesti jos koira stressaantuu esimerkiksi ihmisistä, koirista tai erilaisista äänistä. Koiraystävällisessä hotellissa yöpyminen voi tällaiselle koiralle olla haastavaa, kun käytävästä todennäköisesti kuuluu monenlaista ääntä ja siellä joudutaan mahdollisesti ohittamaan ihmisiä ja koiria melko lähietäisyydeltä.\nTelttailu voi olla lämpimällä säällä hyvä vaihtoehto, mutta silloin on pidettävä mielessä, että telttailualueilla voi olla hyvinkin paljon porukkaa ja meteliä, varsinkin loma-aikaan. Syrjemmässä telttailu voi silloin olla parempi vaihtoehto, mutta silloin on selvitettävä, millaisilla alueilla tällainen luonnossa telttailu on sallittua; kaikissa maissa ei ole samantyyppisiä jokamiehenoikeuksia kuin Suomessa. Esimerkiksi Iso-Britanniassa on hyvin rajattua, missä telttailu on sallittua.\nHalusin varmistaa, että matka olisi Jessielle mahdollisimman stressitön, joten päätin välttää hotelleissa yöpymistä. Hyväksi vaihtoehtoksi osoittautui Airbnb; sieltä löytyi yllättävän halvalla yöpymispaikkoja rauhallisilla alueilla. Valitsimme aina asuntoja, jotka saimme kokonaan itsellemme. Hintakin oli yllättävän alhainen, varmasti halvempi kuin moni hotelli. Erityisesti auttaa, jos on jossain määrin joustava sijainnin suhteen; valitsimme matkat aina sen mukaan, mistä löytyi seuraava halpa ja hyvä yöpymispaikka.\nYksi viikonloppu vietettiin kaverin luona Norjassa.\nVälillä täytyi joustaa vähän mukavuuksista, että löytyi riittävän halvalla asunto; parissa mökissä ei ollut sisävessaa tai suihkua, yhdessä ei ollut edes sähkövaloja tai juoksevaa vettä; mutta ne olivat toisaalta ihan mielenkiintoisia kokemuksia, kunnon mökkeilyä. Toisaalta välillä löytyi samaan hintaan aivan älyttömän hyviä asuntoja, joissa oli runsaasti tilaa, sauna, takka ja vaikka mitä.\nMoni asunnoista oli myös todella kauniilla paikoilla luonnon keskellä, ja sieltä löytyikin usein kivoja, rauhallisia kävelyreittejä.\nLue tästä seuraava osa: Koiran kanssa Euroopan halki – Osa 2: Valmistautuminen\nLiity mukaan ZenKoira-verkkokouluun, niin saat pääsyn näihin ja moniin muihin verkkoluentoihin, artikkeleihin, koulutusvideoihin ja verkkokursseihin!\nKoiran kynsien leikkaus – pakkopullaa vai positiivista yhdessä tekemistä?\nOne thought on “Koiran kanssa Euroopan halki – Osa 1: Matkan suunnittelu”\nPäivitysilmoitus: Koiran kanssa Euroopan halki – Osa 2: Valmistautuminen – Häntä heilumaan / ZenKoira


Siivottomat suomalaiset | Vantaan Sanomat\n5.8.2011 10.53 Päivitetty: 6.8.2011 08.00\nKesähelteillä suomalaiset siirtävät olohuoneensa ja elämänsä puistoihin ja nurmikoille. Se olisi somaa, jos nämä uudet rousseaulaiset siivoaisivat myös jälkensä. Siivo on sellaista, ettei sitä kukaan kotonaan haluaisi nähdä – tuskinpa tämä puistokansakaan.\nSuomalaisten kaupunkien keskustat on pyhitetty kaljanjuontiin terasseilla tai puistojen nurmikoilla. Helsingissä puolen kilometrin säteellä Rautatientorista lasketaan terassipaikkojen määrä tuhansissa.\nYksitoikkoisia ja ilmeettömiä terasseja on loputtomasti. Niiden ankeutta eivät minkäänlaiset vihreät istutukset tai kukkakoristukset katkaise. Ilmeisesti terassikansa ei koristeita kaipaa, vaikka katukuvalle ne tekisivät hyvää.\nKun tätä ankeutta ihmettelin muutamalle ravintoalan yrittäjälle, selitys löytyi heti. Siivottomat suomalaiset repivät kukkaistutuksia, kaatavat tuhkakuppeja, rikkovat terassihuonekaluja nopeammin kuin ravintola ehtii hankkia uusia.\nSaman selityksen kuulee puistojen kukkaistutuksia korjaavilta puutarhureilta.\nEräs ravintoloitsija kertoi joutuneensa uusimaan kukkalaatikon istutukset kahdeksan kertaa jo ennen juhannusta. Toisen ravintolan juuri hankittu ulkotuhkakuppi, jpaino yhdeksän kiloa, löytyi seuraavana aamuna kolmen korttelin päästä katuojasta.\nKolmas kertoi ottaneensa kiinni lastaan ulkoiluttaneen nuorukaisen, joka nosti kokonaisen kukkalaatikon lastenvaunujen päälle poikittain – ilmeisesti yllättääkseen vaimonsa kukkatervehdyksellä.\nPahimpia aikoja ovat aamut, kun läheisten akateemisten opiskelijoiden suosiossa olevien osakuntaravintoloiden yövuoro on päättynyt. Silloin alkaa huoltomiesten työvuoro, jotka aloittavat aamun lakaisemalla jalkakäytäviltä olutpurkkien, lasipullojen ja ulosteiden jäännökset ennen kuin työhön menijät tulevat kadulle. Hämärän tullen opiskelijoiden aivotoimintakin näyttää pahasti pimentyvän.\nKaupunkien ydinalueella on roskalaatikoita, mutta ilmeisesti liian vähän tai sitten liian etäällä, jotta kesäiltaa viettävä nuorisomme jaksaisi viedä roskansa niihin.\nPiknikretki puistoihin jättää jäljet, joiden siivoaminen näyttää olevan liian raskasta ruokaa ja juomaa tuoneille luontoon palanneille kesävihreille suomalaisille.\nTurha on tietysti vertailla kulttuureja toisiinsa, mutta kokemukseni monista suurkaupungeista ovat erilaisia. Ainakin kukkakasvit niin puistoissa kuin jalkakäytävillä saavat niissä olla rauhassa kaupunkikuvaa pehmentämässä. Roskatkin jaksetaan kantaa pois.\nEhkä selitys onkin se, ettei Suomessa ole suurkaupunkeja.\nMikähän omituinen villi-ihmisen mentaliteetti valtaa meidät suomalaiset ilmojen lämmettyä ja ulkojuomakauden alettua. Ankeilla katuterasseilla juominenkin olisi mukavampaa, jos ne koristekaiteilla ja kukkalaatikoilla erotettaisiin jalkakulkevista. Silmänilo olisi molemminpuolista.\nValitettavasti suomalaisille pitää aina säätää laki ja lähettää poliisit asialle, kun arkijärki pettää.\nEhdotus roskaamista koskevasta rikemaksusta tuntuu liioitellulta, mutta on perusteltu kun kotona laiminlyödään alkeellisten käytöstapojen opettaminen.


17.11.2011 - Suoraan sydämestä\nHome Viestejä Valerie Donner 17.11.2011 - Suoraan sydämestä\n11-11-11-energioita ankkuroidaan edelleen sydämeemme. Tuona päivänä virtasi rakkautta, mikä levisi koko planeetan tietoisuuteen. Tämän rakkauden pehmeys roihuaa polkua 12-12-12-porttiin, jolloin alamme käsittää täysin jumalaisen itsemme. Monet meistä nousevat korkeampiin ulottuvuuksiin. Tilanteesta tulee hyvä, rakas valoperhe.\nMiten monta kertaa olet kysynyt itseltäsi: "Miten kauan vielä olemme kolmannessa ulottuvuudessa? Milloin avaruusperheemme saapuu koko olemuksessaan? Miten kauan tarvitsemme vielä rahaa? Milloin ihmiset heräävät? Milloin valo ottaa takaisin voimansa? Miksi meidän täytyy olla työssä, josta emme pidä? Milloin kumppanini herää henkisesti?"\nKysymykset jatkuvat ja niin jatkamme mekin. Vastaus on, että olemme evoluutioprosessissa tällä hetkellä. Kuten olen sanonut aiemmin, ponnahtelemme kolmannen, neljännen ja viidennen ulottuvuuden välillä, kun seuraamme Äiti Maan energioita. Avaruusperheemme on täällä ja he tulevat tekemään itsensä tunnetuksi. Tämä on selvää niiden pienten informaatiopalasten perusteella, joita tulee ulos mediastamme. Olemme valmistautumassa johonkin suureen. Kukaan ei voi kertoa meille tarkkaan, miten kauan vielä tarvitsemme rahaa. Teemme vaihtokauppaa ja käytämme "replikaattoreita" jossain kohtaa ja muistamme täysin, miten ilmentää sen, mitä tarvitsemme, silloin kun tarvitsemme. Valo on ottamassa takaisin voimansa. Planeetalla on enemmän valoa kuin pimeyttä. Pimeys esittelee viimeisten tyyssijojensa rippeitä, joita sillä on planeetalla. Kaikkien on aika löytää totuus omasta tilanteestaan, on kyse sitten työstä, suhteista, asuinpaikasta, taloudesta jne. Tuosta totuudesta avautuu uusia voimaantuneita valintoja. On aina tie läpi ja ulos.\nVallataan-liike on nyt maailmanlaajuinen. Tämä on tietoisuuden kohoamisliike kaikille, ei vain 99%:lle vaan myös 1%:lle. Kun lisää salaisuuksia paljastuu, rauhanomaisuus on ympäri planeettaa herättämässä nukkuvat sielut. Muutosta on ilmassa. Totuus on voimakasta. Yhteiskunnallinen levottomuus on osa muutosta. Uskon tämän olevan tarkoituksena niillä, jotka osallistuvat liikkeeseen. Monet ihmiset jotka ovat mediassa tältä alueelta, ovat älykkäitä. Jotkut ovat meditoijia. He eivät ole idealisteja vaan realisteja. Maamme nuoriso tietää, että tarvitsemme harmonisemman rahoitusjärjestelmän. He eivät näytä haluavan osallistua vanhaan järjestelmään, mihin monet meistä kasvatettiin. Tietävätkö he enemmän kuin me nuoruudessamme? Onko heidät ohjelmoitu eri tavalla?\nHyväksikäyttö, vaikutusvaltaisten ihmisten salailu, hyvä veli -verkosto, naisten ja lasten suojelemisen puute, joidenkin hallintovirkamiesten lahjominen oman hyödyn vuoksi, yritysten ahneus ja korruptio oikeusjärjestelmässämme ovat vain osa totuutta, joka tuodaan valoon. Näitä energioita ei sallita korkeammassa tietoisuudessamme. Jotkut ihmiset jotka ovat osallistuneet tuohon järjestelmään, sovittavat tekojaan ja näyttävät tapoja, joilla he voivat auttaa sellaisen käyttäytymisen estämisessä tulevaisuudessa.\n11.11.11 julkaistiin uusi elokuva nimeltään Thrive (ei vielä valtavirrassa). Se on läpimurtoelokuva, mikä jokaisen pitäisi katsoa, koska se hahmottelee selvästi talouskriisin syitä, uuden maailmanjärjestyksen agendaa ja sen taustahahmoja, mitä on Vallataan-liikkeen taustalla ja myös puhuu siitä, mitä voimme tehdä asialle. Se on hyvin perusteellisesti ja kauniisti esitetty, kera hyvin monien säikeiden, joiden paljastumista monet meistä ovat katselleet jo vuosia, ja se on hyvin tärkeä juuri nyt.\nVoit mennä www.thrivemovement.com -sivuille katsomaan, miten tämä elokuva tilataan. On tärkeää levittää tätä informaatiota, erityisesti niille jotka eivät ehkä ole tietoisia.\nArkkienkeli Gabrielin mukaan (kanavoinut Karen Cook, www.benutoo.com) käymme tämän kuun lopussa läpi "minielämänkatsauksen". Tämä pätee kaikkiin planeetalla. Luojamme tietää, ettemme voi viedä ongelmia mukanamme korkeampaan tietoisuuteen, joten meille annetaan tilaisuus puhdistamiseen. Kuulostaa siltä, että Maasta tulee eri paikka, kun tämä on tehty.\nTeille jotka ette ehkä tiedä, niin silloin kun siirrymme fyysisestä kehostamme toisiin ulottuvuuksiin, käymme läpi elämänkatsauksen. Tämä on aikaa, jolloin tarkastelemme koko elämäämme ja tunnemme niiden tunteita, joita olemme loukanneet, rakastaneet tai auttaneet jne. Saamme katsoa kokemuksiamme ja oppia, jotta voimme saada viisautta ja ymmärrystä. Luojamme ei tuomitse meitä. Ilmeisesti olemme melko hyviä tuomitsemaan itse itsemme.\nMerkurius alkaa perääntyä 21.11. Energioiden arvioidaan tulevan intensiivisiksi 25.11.-21.12. Meillä on osittainen auringonpimennys 25.11. ja täydellinen kuunpimennys 10.12. Pysykää maadoittuneena, maajoukko. Meditoikaa, rukoilkaa, hengittäkää, pitäkää päiväkirjaa ja tehkää sisäistä työtänne.\nMestarit työskentelevät kanssamme läheisesti. Äiti Maria kertoi meille 26.10.: "… Paljon tapahtuu planeetallanne ja teillä. Vartioimme teitä. Näemme ihmiskunnan roikkuvan kiinni menneisyydessä, ajassa jota ei enää ole. Massoja kutsutaan toimintaan, koska he tuntevat, että elämä on erilaista. Se yllyttää heitä heräämään.\n"Korruptiota ja ahneutta oli aikana, jolloin perheeni kulki maan päällä. Ankkuroimme energiat, jotka nyt virtaavat esiin, että voisitte löytää tienne takaisin kotiin.\n"… Ne jotka puolustavat rakkautta, ovat kauniita valotyöntekijöitä, jotka ovat merkki uudesta ajasta. Olemme työskennelleet 2000 vuotta yhdessä vain näiden aikojen huipentumiseksi.\n"… Olemme täällä ympäröiden teidät valtavalla rakkausmäärällä."\nTervehdys, olen Mira. Puhun teille Plejadien korkeasta neuvostosta.\nRakastamme teitä ja opastamme teitä näiden koettelevien aikojen läpi.\nMeidän perspektiivistämme katsottuna pärjäätte hyvin. Siltä ei ehkä vaikuta teistä, mutta olemme nähneet muita planeettoja teidän asemassanne, jotka eivät ole olleet yhtä valontäyteisiä tai tarkoituksessa kuin te maan päällä. Luemme tämän teidän ansioksenne, maajoukko. Olette eksperttejä tässä työssä ja pian tiedätte enemmän siitä, mitä sanon. Alatte nähdä, että tiedätte, mitä tehdä melkein missä tahansa tilanteessa tai olosuhteessa. Se tulee teille luonnostaan muutoksen keskellä.\nNäemme, että sopeudutte kohoaviin taajuuksiin. Olemme tyytyväisiä, että päästätte enemmän irti vanhasta, kuin olette päästäneet aiemmin. Havainnoimme myös, että pelkoenergiat puhdistuvat Maan ympäriltä. Tämä on positiivinen heräämismerkki ja se on valotyöntekijöiden työn asioita.\nOsana omaa työtämme keskitymme alueille, missä huomiotamme tarvitaan eniten. Pyydämme myös rukouksienne ja parannuksenne keskittämistä Lähi-itään, Japaniin, Kanariansaarille, Meksikonlahdelle, Argentiinaan, Eurooppaan ja USA:n itärannikolle. Keskittykää myös hallintouudistukseen ympäri maapalloa. Olemme kanssanne näissä muutoksissa.\nTulevaisuudessa teiltä kaikilta vaaditaan paljon. Työskentelemme yhdessä tiimeinä. Viekää rakkautenne ja valonne mukana kaikkialle, minne menette. Tämä on roolinne tällä hetkellä, kunnes voimme määrittää lisää, mihin keskittää energiaanne.\nTämän halusin sanoa teille tänään.\nLähetämme rakkauttamme, tukeamme ja parannustamme teille ja kiitollisuutta kaikesta, mitä teette.\nOlen Mira Plejadien korkeasta neuvostosta.\nVaikuttaa siltä, että olemme täydessä ylösnousemusprosessissa ja liikumme nopeasti eteenpäin. Iso kuva näyttää suotuisalta. Meillä on voimaa, tukea ja taitoa saavuttaa tavoitteemme. Meillä on valomaailmojen, Luojamme, avaruusperheemme ja toistemme täysi tuki uuden Maamme luomiseksi.\nOlen kiitollinen koko maajoukolle, että olette täällä ja olette olleet ystäviäni näiden 14 vuoden ajan. Kiitos Linda Langelle upeasta työstään webmasterinamme. Toivotan teille kaikille hyvin onnellista ja iloista kiitosaikaa, kun me täällä USA:ssa juhlimme ensi viikolla kiitospäivää.


Onko yritys olemassa, jos se ei ole verkossa? | Keski-Uusimaa\nOnko yritys olemassa, jos se ei ole verkossa?\nKYSYTTYÄ Anja Kadziolka kertoo, saiko hän Seppo Tiitiseltä apua listojen tekoon.\nVihtiläinen Anja Kadziolka perusti yrityksensä Vapaa Markkinointi Oy:n vuoden 2008 maaliskuussa. Hän luennoi Keravan opistolla muun muassa siitä, miten toimit sosiaalisessa mediassa ja luot mielikuvan itsestäsi osaajana.\nAnja Kadziolkan kotialbumi\nYrittäjä ja digimarkkinointikouluttaja Anja Kadziolka, luennoit Keravan opistolla 8.9. aiheesta Erotu eduksesi verkossa. Jos yritys ei ole verkossa, onko se olemassa?\n– No onhan se olemassa jos se on perustettu, mutta jos se ei ole verkossa, se ei ole asiakkaan silmissä olemassa. Kun asiakas etsii tietoa verkosta ja tuo yritys ei tule esiin potentiaalisena kysymyksiin vastaajana, niin on sama kuin sitä ei olisi olemassa.\n– Sanoisin, että verkossa oleminenkaan ei riitä, vaan siellä täytyy tehdä aktiivisesti sisältömarkkinointia, jotta pääsisi esiin.\nOlet kirjoittanut blogissasi, että listan rakentaminen on avain menestymiseen verkossa. Kysyitkö apua Seppo Tiitiseltä?\n– Hahhah, veikkaan että Sepolla on toinen käsitys asiasta. En ole häntä tavannut. Kyse on siitä, että koska potentiaaliset asiakkaat ovat verkossa niin hajallaan, niin lista on se mihin heidät voi koota, jotta voisi sitten tehdä markkinointia oikeille ihmisille.\nMiten yksityiset ihmiset erottuvat verkon virrasta edukseen. Kannattaako mainostaa Facebookissa aina, kun on auttanut mummon kadun yli?\n– Mikä yksityisen ihmisen tavoitteena on verkossa? Miksi hän haluaa erottua verkossa ja missä valossa? Jos hän haluaa uuden uran, niin toki kannattaa nostaa esiin niitä juttuja missä on hyvä.\n– Ja jos on hyvä saattamaan mummoja tien yli ja haluaa työpaikan siinä hommassa, niin toki. Silloin kannattaa. Toki verkossa täytyy olla tilannetajua ja ymmärtää, että ihmiset näkevät teeskentelyn läpi. On iso ero siinä tekeekö jotain aidosti vai yrittääkö olla jotain mitä ei ole.\nOlet digimarkkinoinnin kouluttaja, Bisneskoulun ja Mamaonbis-yhteisön perustaja sekä kahden lapsen äiti ja yrittäjä. Anna yksi käytännön vinkki, joka on auttanut sinua selviämään ruuhkavuosista ja sekuntielämästä?\n– Ehkä suurin tekijä on se, että saan tehdä sitä mitä haluan. Ja vaikka elämä on ylitsepääsemättömän kiireistä ja uuvuttavaa ajoittain, niin se on silti elämää. Ei ole valkoista ilman mustaa. Eli kun pääsee vaikeiden aikojen yli, tuntuu hyvät ajat sitäkin paremmilta ja ansaituilta. Elän, enkä vain suorita päivärutiineja ja seuraa toisten käskyjä. Vapaus tehdä sitä mitä haluan ja usko siihen, että kaikki vielä järjestyy, on se mikä on kantanut vaikeiden aikojen läpi. Mutta se ei ole käytännön vinkki.\n– Käytännön vinkki on liikunta. Kun tuntuu ettei enää jaksa, niin kehon kautta voi pakottaa mielenkin voimaan paremmin. Käyn usein juoksemassa ja teen joogaa kotona. Lopulta löysin ratkaisuksi sekuntielämään sen, että koska kotona on jatkuva hässäkkä, töissä pitää yksinkertaistaa asioita, eli keskityn nyt vain Bisneskoulun kehittämiseen, en tee esimerkiksi konsultointia ja vapaaehtoistyötä ja sisällöntuotantoa.\n– Keskittyminen siis. Se on käytännön ratkaisu. Mutta nythän näitä tuli jo kaksi...\nMiten tunnistat yrittäjän kotilimbon?\n– Se on sitä kun ei saa mitään valmiiksi, on jumissa. Kun tuntuu siltä, että polkee paikoillaan, ei pääse tekemään töitä vaikka sairaita lapsia hoitaessa tai juoksevien asioiden pyörteessä. Limbossa on avuton ja toivoton olo, kun on tuhansia ideoita ja tehtävää pitkä lista, mutta ei voi tehdä mitään sen hyväksi että pääsisi oikeasti toteuttamaan niitä.\n– Silloin ei oma aika ole omassa hallussa, vaan jonkun muun. Silloin ei voi oikein muuta tehdä kuin odottaa että tilanne menee ohi. Laskea kymmeneen ja miettiä luovia ideoita miten pääsisi eteenpäin.\nMonille verkostoituminen merkitsee lähinnä kirosanaa. Miksi se kuitenkin kannattaa?\n– Mitä suuremmat verkostot, sitä paremmin saa itsensä ja viestinsä esiin. Mitä tahansa haluaa tehdä tulevaisuudessa niin se, että tuntee oikeat ihmiset tai että on todella laaja verkosto netissä, siis sosiaalisessa mediassa, voi tehdä haaveista, vaikka uudesta työpaikasta tai yrityksen käynnistämisestä totta huomattavasti nopeammin kuin ilman verkostoja.\n– Mutta ei verkostoitumisen eteen tarvitse tehdä mitään epämiellyttävää. Sitä voi tehdä verkossa omalta kotikoneeltakin. Itse olen tutustunut Twitterin kautta moniin yrittäjiin. Verkostoituminen ei ole myymistä, eikä tyrkyttämistä, se on vain ihmisiin tutustumista. Ilman välitöntä tavoitetta. Kannattaa tutustua omanhenkisiin ihmisiin.\nMiten pappi pysyy timminä, Tarja Seppänen?20.7.2016 08.00\nMitä on tullut tehtyä, Hanna Pakarinen?15.7.2016 14.00


Vilpe Tuuletusputki 110/250, eristetty, tiilenpunainen | Netrauta.fi\nTuuletusputki Vilpe 110/250, eristetty, tiilenpunainen\nVilpen tiilenpunainen viemärin tuuletusputki 110/250 ilman hattua. Tuuletusputki on tarkoitettu asennettavaksi peltisepän katolle rakentamaan peltikartioon, jonka yläpään ulkohalkaisija on 170 mm. Putki on eristetty, joten se ei jäädy pakkasella ja aiheuta hajuhaittoja. Putken ja kartion liitoskohta saadaan tiiviiksi asentamalla peltikartio eristetyn putken alaosassa oleviin uriin. Putken sisähalkaisija on 110 mm ja ulkohalkaisija 160 mm. Putki on korkeudeltaan 250 mm. Putken mukana toimitetaan ruuvit, joilla se kiinnitetään peltikartioon.


Mistä New Yorkin kaupunginosasta hotelli kannattaa varata? | Tripsteri\nMistä New Yorkin kaupunginosasta hotelli kannattaa varata?\nMidtown on sopiva valinta pilvenpiirtäjistä, museoista ja shoppailusta kiinnostuneille. Monet valitsevat ensimmäisellä matkalla hotellin läheltä Times Squarea, koska se näyttää kartassa keskeiseltä sijainnilta. Times Square on kuitenkin usein pettymys: alue on kaupungin ruuhkaisin paikka, eikä paikallisesta elämänmenosta ole tietoakaan. Jos haluaa asua Midtownissa, kannattaakin majoittua hieman sivummalle.\nViime vuosina Madison Squaren pohjoispuolella, myös NoMa-nimellä tunnetulla alueella, on auennut monta uutta kivaa hotellia. Sijainti on oiva, sillä NoMa on Downtownin kuin Midtownin välimaastossa, eli tästä on lyhyt matka molempiin.\nMikäli toivomuslistan kärkisijoilla ovat rauha ja siisteys, kannattaa etsiytyä Uptownin varakkaille Upper West Sidelle ja Upper East Sidelle. Kadut ovat muuta Manhattania puhtaammat, ja kävelytilaa on enemmän. Täällä olet myös kaupungin suurten taideinstituutioiden äärellä: Upper West Sidella on Lincoln Centerin kulttuurimammutti ja Upper East Sidella kuuluisimmat museot Metropolitan Museumista Guggenheimiin. Central Park jää kaupunginosien väliin, eli Uptown on oiva valinta myös pienten lasten kanssa matkustaville.\nJos puolestasi kaipaat nuorta, vauhdikasta ja monikulttuurista New Yorkia, majoitu Downtowniin. West Village, East Village, Soho ja Lower East Side ympäristöineen tarjoavat tunnelmaltaan kiehtovamman ja paikallisemman asuinpaikan kuin Midtown. Täältä löydät pienet putiikit, ihanat baarit ja ravintolat, hauskat taidegalleriat ja paljon vilkasta katuelämää.\nMyös Brooklyn on mainio majoituspaikka. Brooklynin valtavan suosion takia sillan toisella puolella majoittuminen ei ole juurikaan edullisempaa kuin Manhattanilla, mutta samalla hinnalla saattaa saada parempaa laatua – ja hauskan paikallisen elämyksen, kun majoitus onkin lähempänä newyorkereita kuin Manhattanin liikekortteleiden hotelleissa.\nElokuvaohjaaja ja käsikirjoittaja, joka muutti New Yorkiin muutamaksi vuodeksi, mutta jäi vuosikymmeneksi. Haapasalo on kirjoittanut kolme matkaopasta ja kymmeniä artikkeleita palavasti rakastamastaan kaupungista, johon hän palaa joka vuosi uudestaan.\nNew York -opas\nKäytännön matkavinkkejä New Yorkiin\nLuksus-, design- ja ekohotellit\nMaksuvälineet, verot ja tippaaminen\nJuhlapyhät, festivaalit ja tapahtumat\nNew York – lentokentät ja liikenneyhteydet\nKansainväliset lennot laskeutuvat joko John F. Kennedyn eli JFK:n kentälle tai New Jerseyn osavaltion puolella sijaitsevalle…\nHintataso Vaikka New Yorkin matkalla majoitus syö matkabudjetista leijonanosan, kaupungista löytyy kuitenkin joka budjettiin sopiva majapaikka.\nMikä on paras vuodenaika matkustaa New Yorkiin? Onko siellä turvallista? Kuinka pääsen lentokentältä kaupunkiin? Mikä on…


Kouluterveydenhoitaja: "Lapsesi on käyrien mukaan ylipainoinen, syötteköhän liikaa hedelmiä?" - Jyllannin suomineito\nKouluterveydenhoitaja: ”Lapsesi on käyrien mukaan ylipainoinen, syötteköhän liikaa hedelmiä?”\nKatsopas tätä käyrää, se menee punaiselle. Eli nyt on niin että lapsesi on ylipainoinen.\nTuijotan eteeni yllättäen työnnettyä läppäriä ja kouluterveydenhoitajan osoittamaa punaista käyrää. Ammattilaisen sanat ei oikein uppoa tajuntaan. 6-vuotias poikani istuu saman pöydän ääressä ja kuuntelee tarkkaavaisesti terveydenhoitajaa.\nEn tiedä lasteni enkä omaa painoani, sillä se ei ole mielestäni ollenkaan tärkeää.\nEn tiedä lasteni enkä omaa painoani, sillä se ei ole mielestäni ollenkaan tärkeää. (Tai en tiennyt, ennen tätä hetkeä.) En ole ollut kiinnostunut käyristä, sillä näen kyllä omin silmin ovatko lapseni hyvinvoivia ja terveitä. Millainen on vireystila, fyysinen jaksaminen, unirytmi ja kuinka paljon ruokaa uppoaa. Terve järki ohjaa vanhemmuudessa ja lasten terveydentilan arvioimisessa paljon pidemmälle, kuin painontarkkailu.\nJa lapset ovat ansainneet kehorauhan. Kasvurauhan. Rauhan saada olla lapsia. Viattomia ja täydellisiä.\nMe otettiin tapahtuneen jälkeen voimaannuttavia kuvia. Ask katsoo Arnoldin treenivideoita ja haluaa olla vahva! Sinä oletkin vahva ja ihana!\nSyöttekö te liikaa hedelmiä?\nTerveydenhoitajan kysymys keskeyttää ajatukseni. Tuijotan edelleen hämmentyneenä käyrää no syödään ja paljon! Nehän on todella terveellisiä. Terveydenhoitaja hymyilee ja selittää, että lapset saisivat syödä maksimissaan kaksi hedelmää päivässä, muuten ne voivat alkaa lihoa.\nEn meinaa uskoa mitä tapahtuu.\nEikö tämä ole juuri se oiva tapa, jolla avitetaan syömishäiriöitä puhkeamaan aina vaan nuoremmilla lapsilla?\nEnsinnäkin terveydenhoitaja ei ole edes nähnyt poikani kehoa. Hän ei ole kurkannut paidan alle tai pyytänyt riisumaan housuja. Toiseksi hän alkaa puhua ylipainosta ja kuusivuotiaan mahdollisesta vääränlaisesta syömisestä lapsen edessä. Eikö tämä ole juuri se oiva tapa, jolla avitetaan syömishäiriöitä puhkeamaan aina vaan nuoremmilla lapsilla?\nViedään lapsen viattomuus ja luonnollinen tyytyväisyys omaan kehoon – ja aloitetaan vääristynyt kehoajattelu. Sytytetään riittämättömyyden tunne ja tökitään itsetuntoa. Mitä nuorempana tämä kiusa aloitetaan, sitä hengenvaarallisempaa.\nPäässäni kohisee. Kaikki se, miten ei tulisi toimi, tapahtuu juuri tässä ja nyt. Jos poikani käyrät olivat punaisella, alkoivat olla myös omat hermojenmenetyskäyrät.\nVastaan terveydenhoitajalle että enemmän kuin kaksi hedelmää päivässä lihottaa? Tuo ei muuten pidä paikkaansa.\nJa se ei pidä paikkaansa. Hedelmiä syödessä me saamme elimistöön paljon muutakin kuin hedelmäsokeria. Hedelmässä on runsaasti kuituja, vitamiineja ja antioksidantteja. Kaikki tärkeitä rakennusaineita pienelle kasvavalle pojalle.\nEn haluaisi käydä tätä keskustelua ja ajatella näitä ajatuksia, mutta nyt kun taas tuijotetaan sitä sokeria ja painoa, niin hedelmien mukana syötävä hedelmäsokeri on aivan takuulla yksi pienimmistä terveysriskeistä mitä olla voi. Varsinkaan lapsen ei tulisi päätään vaivata sellaisilla ajatuksilla että saanko syödä tuon omenan tuosta vai pitääks ajatella linjoja? Lihonko minä nyt, tuleeko musta läski?\nSokerin ”vaarat” piilee aivan muualla, nimittäin sokeroiduissa juomissa, prosessoiduissa herkuissa ja ravintoaineissa, joihin lisätään sokeria. Eiköhän ne riskit ole kaikessa muussa ravinnossa, kuten limsoissa, mehuissa, sipseissä, rasvaisessa ruoassa ja herkuissa. Saisi vetää aivan tolkuttomat määrät hedelmiä, jos haluaa niiden olevan pääsyy ylipainolle.Vaikka syö puoli kiloa hedelmiä, niistä saa vain 50 g hiilihydraattia ja 250 kilokaloria luonnollista hedelmäsokeria. Se on vähemmän kuin 20 prosenttia suositellusta päivittäisestä hiilihydraattimäärästä ja hädin tuskin 12–15 prosenttia päivittäin tarvittavasta energiamäärästä.\nEi mahdu kuusivuotiaaseen niin paljon hedelmistä syötävää hedelmäsokeria, jotta saisi aikaiseksi ylipainon.\nSen lisäksi että terveydenhoitaja toi esiin nimenomaan hedelmien syömisen, ylipäänsä käyrien sokea tuijottelu ei ole ollenkaan asiallista. Jokainen, joka poikaani katsoo, näkee ihan omin silminkin ettei hän ole lihava. Ja vaikka lapsissa joskus on pyöreyttä ja paino vaihtelee, sekin on aivan normaalia ja kasvuun kuuluvaa. Joskus venähdetään nopeammin ja paino laahaa perässä. Joskus päinvastoin.\nTässähän meni muutenkin kaikki niin väärin, kuin mennä saattaa. Paino-ongelma tuotiin esiin ja vielä pienen esikoululaisen edessä. Se mitä tällainen käyrientuijotus kulttuuri voi saada aikaiseksi on jotain todella vakavaa. Se voi kylvää siemenen, jonka myrkyllistä satoa korjataan pitkään.\nTällainen painopuhe voi aiheuttaa sen, että pienten lasten hurmaavat hymyt himmenevät ja tilalle tulee toisenlaiset huolet. Huolet siitä, ettei olekaan hyvä ja riittävä sellaisenaan. Huolet siitä, että pitäisikös alkaa jo laihduttaa?\nInstagram- tililläni pohdin stooreissa tapahtunutta ja voit samalla käydä kertomassa Askille kannustavia terveisiä!\n"Katsopas tätä käyrää, se menee punaiselle. Eli nyt on niin että lapsesi on ylipainoinen." Tuijotan eteeni yllättäen työnnettyä läppäriä ja kouluterveydenhoitajan osoittamaa punaista käyrää. Ammattilaisen sanat ei oikein uppoa tajuntaan. 6-vuotias istuu saman pöydän ääressä innostunut hymy kasvoillaan ja kuuntelee tarkkaavaisesti terveydenhoitajaa. "Syöttekö te liikaa hedelmiä?" Päässä kohisee. Kaikki se mitä EI tulisi tapahtua, tapahtuu tässä ja nyt. Terveydenhoitaja ei ole edes katsonut pojan paidan alle huomatakseen, ettei tämä pikkumies ole lihava. Sen lisäksi ammattilainen alkaa puhua kuusivuotiaan "paino-ongelmasta" lapsen edessä ja huolestuu siitä, että meillä syödään liikaa hedelmiä? Terveydenhoitaja alkaa selittää, miten lapsi saa syödä maksimissaan kaksi hedelmää päivässä, tai "ne lihovat". Enpä ole koskaan kuullut mitään typerämpää. Sen lisäksi, että tieto ravitsemuksesta on ihan hukassa, koko tilanne on vaan niin väärin. Eikö tämä ole juuri se oiva tapa, jolla avitetaan syömishäiriöitä puhkeamaan aina vaan nuoremmilla lapsilla? Se mitä tällainen käyrientuijotus kulttuuri voi saada aikaiseksi on jotain todella vakavaa. Se voi kylvää siemenen, jonka myrkyllistä satoa korjataan pitkään. Painopuhe voi aiheuttaa sen, että tämänkin pienen jätkän hurmaava hymy himmenee ja tilalle tulee toisenlaiset huolet. Huolet siitä, ettei olekaan hyvä ja riittävä sellaisenaan. Huolet siitä, että pitäisikös alkaa jo laihduttaa? Lue koko vuodatus blogissa😂💯Ja pölinää stooreissa. ☀📸 @jyllanninsuomineito ☀Me otettiin juuri Askin kanssa näitä voimaannuttavia kuvia – koska poika olet ihana ja vahva💪💞 #syömishäiriö #paino #painopuhe #jyllanninsuomineito #kaksplusblogit\nA post shared by Terhi-Anneli Koivisto (@jyllanninsuomineito) on Nov 12, 2020 at 10:21am PST\nAsk halusi tehdä tällaisen mageen reelsin!\n30.1.2021 klo 00:17\nItseasiassa hedelmäthän ovat juuri niitä joilla luonnoneläimet itseään lihottavat talven varalle. Fruktoosi esimerkiksi rasvoittaa maksaa erityisen tehokkaasti, ja olemmekin evoluution myötä kehittyneet varastoimaan hedelmäsokerin erityisen tehokkaasti. Joten kyllä, hedelmät lihottavat tehokkaasti mutta toisaalta lapsi myös käyttää energiansa. Paino ja hedelmäkeskustelu eivät tässä kommentissani liity toisiinsa. Terkkari oli kuitenkin oikeassa väitteessään lihottavuudesta. Lihottavuuden ohella hedelmät toki ovat silti myös terveellisiä. Kohtuus kuitenkin kaikessa.\n13.11.2020 klo 07:31\nOlipa epäpätevän ja epäasiallisen kuuloinen tuo terkkari, ja todella hullulta kuulostaa nuo jutut mitä hän teille horisi.\n13.11.2020 klo 09:54\nNo sanopas muuta. Oli kyllä todella hämmentävä tilanne ja yllätti täysin.\nTämä on niin raivostuttavaa ja inhottavaa kuunneltavaa että saa minut melkein itkemään! Kuten sanoit ylipainon näkee varmasti silmällä paremmin kuin käyristä ja niistä ei tarvitse minun mielestä ikinä puhua varsinkaan ala-asteikäisen kuullen. Enkä tiedä jos teini-ikäinenkään tarvitsisi sitä kuulla. Ennemmin kannustusta liikkumiseen tai harrastuksiin tai vanhempien ohjausta arkiliikuntaan kuin painon tuijottelua. Tämä ehkä osu ja upposi sen takia että itse koen olevani tällaisen ”uhri”, joka on koko ikänsä tuntenut olevansa jotenkin vääränkokoinen eikä hyväksyttävä ja muistan edelleen neuvola ja kouluterveydenhoitajien kommentit ylipainosta. Ensin alle kouluikäisenä ollaan liian pieniä (ruoka ei maistunut ja siihen päälle pahat ruoka-aineallergiat 90-luvulla kun korvike ruokia oli paljon vähemmän tarjolla), sitten liian isoja (kouluikään mennessä ruokahalu palasi ja allergiat väistyivät) ja tämän jälkeen tämän jälkeen pyöreys hävisi pituuskasvun myötä ja teini-ikäisestä tulikin sitten jojoiltua ihan 20-kymppiseksi asti. Milloin on lihonut ja sitten taas laihdutettu rajusti. Se on niin sairasta että lapsena ja teini-ikäisenä on joutunut olla sellaisessa paineessa eikä kokenut ikinä olevansa sopiva. 8-vuotiaalle minulle on jopa sanottu että en saa käyttää napapaitaa kuten muuta lapset koska olen liian lihava sananlaskun ”trikoo on riskillä ruma” säestyksellä. Tai 15v sanottiin että minulla on hirveät jenkkakahvat. Ja nämä kommentit tulleet aikuisilta ihmisiltä. Ja kun palaan noihin aikoihin valokuvissa en näe kyllä yhtään ylipainoa tai jenkkakahvoja. Lapsen pyöreyttä mitä toisilla on enemmän ja toisilla vähemmän. Itse kuitenkin lapsena liikuin ja pyöräilin ja leikittiin ulkona päivät pitkät. Jenkkakahvat 15v olivat enemmänkin ulkonevat lantioluuni jotka korostuivat lantiofarkuissa. Rajun laihdutamisen ja kehonrääkkäämisen seurauksena koen että hormooni- ja aineenvaihdutatasapaino eivät ole ikinä palautuneet normaaleiksi tähänkään päivään asti, minulla on todettu kilpirauhasenvajaatoimintaa ja kehon kuva on aina ollut vääristynyt. Nyt olen jo 30v. ylipainoinen ja olen jollain tavalla hyväksynyt itseni mutta välttelen tilanteita jossa voisin joutua muiden arvioivien silmien alle. Sen olen kuitenkin päättänyt jo kauan sitten että omaa enkä muiden ulkonäköä en enää soimaa, kaikilla pitää olla kehorauha!\n14.11.2020 klo 19:30\nHei ja kiitos kun kirjoitit!\nTällaisilla lapsuuden ja nuoruuden painokommentoinneilla on usein kauaskantoisia vaikutuksia. Eikä positiivisia sellaisia. Monille kehonkuva vääristyy, puhkeaa syömishäiriö tai tulee vakavia säröjä itsetuntoon. Yhdenkään lapsen ei tarvitse kuulla painokommentointia vaan lapsille pitää turvata kasvurauha.\n13.11.2020 klo 19:28\nKiitos tästä! Olen niin samaa mieltä että hakoteillä mennään niin kauan kuin tällaiset ”terveydenhuollon ammattilaiset” saa antaa ohjeita, joilla tässä nykymaailmassa mennään ihan hakoteille.Lapsen mieli on herkkä eikä paljon tarvita kun nähdään omakuva vinoutuneena. Olisi tärkeää huomata jokaisen lapsen erityispiirteet ja herkkyys.\n14.11.2020 klo 16:17\nHedelmistäkin löytyy sokeripommeja. hyvä, että ammattilainen otti puheeksi. lapselle pitää antaan ruokavalio, joka on häntä varten. eikä se passaa perustua mamin mieltymyksiin jne\n14.11.2020 klo 19:31\nOlen perustellut 2 hedelmää/päivässä väitteen epätodeksi tekstissäni. Ja mitä tarkoitat ”mamin mieltymyksillä”? Eikö vanhemmat pidä huolta lapsistaan ja päätä mitä ja miten kotona syödään?\n16.11.2020 klo 00:24\nVaikka sä söisit pelkästään taateleita banaaneja ja rypäleitä niin et silti lihoisi. Sokeripommeiksi kutsutut hedelmät myös ovat terveellistä syötävää ja hedelmiä ei tule säästellen syödä. Jos muuten normaalisti syövä lapsi syö hedelmiä paljon ja näyttää noin hyvältä kuin kuvassa oleva lapsi ei ole sinulla mitään nokan koputtamista tästä asiasta! Kuulostaa hiukan siltä että jokin oma paha olo painaa martin mieltä. Kannattaa ensin hoitaa omat asiat kuntoon ja miettiä asiaa järjellä niin tulee vähemmän kirjoitettua tälläisiä moukkamaisia kommentteja.\n14.11.2020 klo 17:32\nhedelmien napostelu tuhoaa myös hampaat. happamuus sen tekee\nmm minkä tahansa napostelu tuhoaa hampaat. Jos hedelmää syö aterialla tai iltapäivän välipalalla ei se todellakaan tuhoa hampaita. Aterioita kuuluu päivään max.5kpl juurikin hampaiden takia, mutta hampaat kestää sen 5 happohyökkäystä. Päälle voi ottaa xylitolia.\ntämä kritiikki liittyi painoon, ei hampaisiin.


KILPAILU- JA TUOMARISÄÄNNÖT - PDF Ilmainen lataus\nKILPAILU- JA TUOMARISÄÄNNÖT\nDownload "KILPAILU- JA TUOMARISÄÄNNÖT 1.1.2013"\n1 KILPAILU- JA TUOMARISÄÄNNÖT\n2 Sisällysluettelo Kilpailusäännöt...4 Kappale 1: Yleistä...5 Artikla 1: Sääntöjen tarkoitus...6 Artikla 2: Soveltaminen...6 Artikla 3: Toimitsijat...6 Artikla 4: Tehtävät...6 Artikla 5: Kilpailijat...7 Artikla 6: Asut...7 Artikla 7: Suojavarusteet...8 Artikla 8: Lääkintähuolto...8 Artikla 9: Vastuu loukkaantumisista ja vakuutukset - kilpailijat...9 Artikla 10: Vakuutukset - tapahtumanjärjestäjät...9 Artikla 11: Kehä...9 Artikla 12: Tulosten kirjaaminen...9 Artikla 13: Delegaatit...10 Artikla 14: Huoltajat...10 Artikla 15: Palkinnot (naiset ja miehet)...11 Artikla 16: Virallinen terminologia...13 Artikla 17: Kilpailujärjestelmä...13 Artikla 18: Osallistujien lukumäärä henkilökohtainen ja joukkuekilpailu...14 Artikla 19: Kilpailujärjestys...15 Artikla 20: Kilpailusarjojen arvonta...15 Artikla 21: Punnitus...15 Artikla 22: Kuulutukset...16 Artikla 23: Varusteiden tarkastus...16 Artikla 24: Kohteliaisuudet...16 Kappale 2: liikesarjat...18 Artikla 25: Sarjat...19 Artikla 26: Kilpailujärjestelmä - henkilökohtainen kilpailu...19 Artikla 27: Liikesarjat ja tuomiot henkilökohtainen kilpailu...19 Artikla 28: Kilpailujärjestelmä - joukkuekilpailu...19 Artikla 29: Liikesarjat ja tuomiot - joukkuekilpailu...20 Artikla 30: Liikesarjojen tuomaristo...20 Kappale 3: Ottelu...22 Artikla 31: Sarjat...23 Artikla 32: Otteluiden kestot ja tuomiot\n3 Artikla 33: Osuma-alueet...24 Artikla 34: Pisteiden myöntäminen...24 Artikla 35: Hyväksytty pistesuoritus...25 Artikla 36: Virheet (miinuspisteet)...25 Artikla 37: Varoitukset...25 Artikla 38: Hylkäys...26 Artikla 39: Loukkaantuminen...26 Artikla 40: Ottelun kulku henkilökohtainen- ja joukkueottelu...27 Artikla 41: Ajanotto...27 Artikla 42: Otteluiden tuomaristo...27 Kappale 4: Voimamurskaus...28 Artikla 43: Sarjat...29 Artikla 44: Kilpailun kulku - henkilökohtainen ja joukkuekilpailu...29 Artikla 45: Voimamurskauksen tuomaristo...30 Kappale 5: Erikoistekniikat...31 Artikla 46: Sarjat...32 Artikla 47: Kilpailun kulku - henkilökohtainen ja joukkuekilpailu...32 Artikla 48: Erikoistekniikkakilpailun tuomaristo...33 Kappale 6: Näytösottelu...34 Artikla 49: Sarjat...35 Artikla 50: Kilpailun kulku...35 Artikla 51: Näytösottelun tuomaristo...36 Kappale 7: Toiminta kiistatilanteissa...37 Artikla 52: Protesti...38 Artikla 53: Päätökset...38 Artikla 54: Hylkääminen...38 Artikla 55: Joukkueen tai kilpailijan vetäytyminen kisoista...38 Artikla 56: ITF:n antidopingmääräykset...39 Artikla 57: Ennalta-arvaamattomat tapahtumat...39 Artikla 58: ITF:n kilpailukomitea...39 Artikla 59: ITF:n kilpailu- ja tuomarikomitea...39 Artikla 60: Sääntöjen kopiot...39 Tuomarisäännöt...40 Artikla 1: Tarkoitus...41 Artikla 2: Soveltaminen...41 Artikla 3: Tuomarikomitea...41 Artikla 4: Tuomiot\n4 Artikla 5: Yllättävät tapahtumat...42 Artikla 6: Kehän tuomaristo...42 Artikla 7: Juryn puheenjohtajan oikeudet ja velvollisuudet...42 Artikla 8: Liikesarjatuomareiden oikeudet ja velvollisuudet...45 Artikla 9: Ottelu - kehätuomarin oikeudet ja velvollisuudet...46 Artikla 10: Ottelu - kulmatuomareiden oikeudet ja velvollisuudet...47 Artikla 11: Voimamurskauksen ja erikoistekniikoiden tuomarit...47 Artikla 12: Näytösottelu - tuomareiden oikeudet ja velvollisuudet...47 Artikla 13: Juryn jäsenten tehtävät...49 Artikla 14: Tietokoneassistenttien tehtävät...49 Artikla 15: Virallinen terminologia...49 Artikla 16: Pukeutumissäännöt...50 Artikla 17: Ilmoittautuminen ennen kilpailua...51 Artikla 18: Käyttäytyminen...51 Artikla 19: Tuomariluokat ja -vaatimukset...51 Artikla 20: Tietokoneassistentien vaatimukset\n5 Kilpailusäännöt 4\n6 Kappale 1: Yleistä 5\n7 Artikla 1: Sääntöjen tarkoitus Näiden sääntöjen tarkoituksena on nostaa Taekwon-Don tasoa painottamalla eri osaalueita ja antamalla kaikille osallistujille yhtäläiset mahdollisuudet kykyjensä mukaan osallistua ystävällismieliseen kilpailuun toistensa kanssa. Artikla 2: Soveltaminen Näitä sääntöjä tulee käyttää jokaisessa kansainvälisessä ja kansallisessa mustien vöiden Taekwon-Do -kilpailussa. Säännöt ovat samat miehille ja naisille ellei poikkeuksesta mainita erikseen. Artikla 3: Toimitsijat Kaikki tuomaritehtävissä toimivat henkilöt valitaan virallisesti hyväksytyistä tuomareista. Artikla 4: Tehtävät a. Tuomariston (juryn) puheenjohtaja istuu jurypöydässä ja vastaa, että tuomareiden päätökset noudattavat tuomarisääntöjä. b. Liikesarja- ja näytösottelukilpailuissa viisi tuomaria istuvat yhdessä rivissä metrin päässä kehän reunasta. Tuomarit arvostelevat kilpailusuoritukset oman harkintansa mukaan kilpailusääntöihin ja määräyksiin perustuen. c. Kehätuomari valvoo kehässä ottelun kulkua. d. Neljä kulmatuomaria istuvat kehän kulmissa metrin päässä kehästä ja antavat pisteitä kilpailusääntöihin ja määräyksiin perustuen oman harkintansa mukaan. e. Erikoistekniikka- ja voimamurskauskilpailuissa kolme tuomaria tuomitsevat kilpailijoiden suoritukset. Tuomarit antavat pisteitä kilpailusääntöihin ja määräyksiin perustuen oman harkintansa mukaan. Vähintään yksi juryn jäsen avustaa juryn puheenjohtajaa tämän tehtävissä. f. Yksi kilpailu- ja tuomarikomitean kouluttama tietokoneassistentti täyttää kilpailupöytäkirjat. 6\n8 Artikla 5: Kilpailijat Juniorikilpailijat Juniorikilpailijoiden tulee olla vuotiaita ensimmäisenä kilpailupäivänä ja he voivat kilpailla luokissa, jotka määritellään myöhemmin näissä säännöissä. Kaikkien kilpailijoiden tulee olla vyöarvoltaan I-III dan ja heillä tulee olla ITF-sertrifikaatti ja jäsenkortti. Kaikissa luokissa kilpailijoiden tulee olla terveitä ja kansallisten liittojen rekisteröimiä. Seniorikilpailijat Seniorikilpailijoiden tulee olla 18 vuotta täyttäneitä kilpailuiden ensimmäisenä päivänä ja he voivat kilpailla luokissa, jotka määritellään myöhemmin näissä säännöissä. Kaikkien kilpailijoiden tulee olla vyöarvoltaan I-VI dan ja heillä tulee olla ITF-sertifikaatti ja jäsenkortti. Kilpailijoiden tulee olla terveitä ja kansallisten liittojen rekisteröimiä. Artikla 6: Asut a. Toimitsijat pukeutuvat ITF:n tuomarisääntöjen mukaisesti. b. Dobok. Kilpailijoiden tulee käyttää virallisesti hyväksyttyä ITF-dobokia. Dobokissa tulee olla virallisesti hyväksyttyjen ITF:n sponsorien logo oikeassa hihassa kyynärpään yläpuolella ja oikeassa puntissa polven yläpuolella kooltaan 8 cm (leveys) x 5 cm (korkeus). Henkilökohtaisen sponsorin logo voi olla vasemmassa hihassa kyynärpään yläpuolella ja saa olla kooltaan 8 cm (leveys) x 5 cm (korkeus). Logo tulee olla tuomarikomitean hyväksymä. Kilpailijan edustaman maan nimi tulee lukea mustilla 6-8 cm korkealla fontilla ja sen tulee olla selässä vyölinjan yläpuolella kokonaisuudessaan. Maatunnusta voidaan pitää rinnassa oikealla puolella ITF:n logon tasolla. c. Mustat vyöt. Juniorien mustan vyön keskellä tulee olla yhden senttimetrin levyinen valkoinen raita koko vyön mitalta. Seniorien mustan vyön tulee olla kauttaaltaan musta. Sekä juniorien että seniorien mustassa vyössä tulee olla kilpailijan vyöarvo roomalaisilla numeroilla ja siinä voi olla kilpailijan nimi. Vyön toisessa päässä voi lukea International Taekwon-Do Federation, Taekwon-Do korealaisilla kirjaimilla ja/tai Taekwon-Don pääperiaatteet korealaisilla kirjaimilla kirjoitettuna. Tekstin tulee olla kullan väristä. d. Kilpailijat saavat kilpailutilanteiden ulkopuolella käyttää normaaleja urheiluasuja, kuten verryttelypukua, urheilukenkiä jne. Tämä on kuitenkin aina kilpailun 7\n9 tuomarikomitean päätettävissä. Avajais- ja päättäjäisseremonioissa kilpailijat voivat käyttää virallista ITF-dobok-asua tai virallista maajoukkueen verryttelyasua, kuitenkin niin, että kaikilla joukkueen jäsenillä on samanlainen asuste. Mitaliseremoniassa tulee käyttää ITF-dobokia ja/tai maajoukkueen verryttelyasua. e. Alkoholin juominen ja tupakoiminen on dobokia käytettäessä kiellettyä. Artikla 7: Suojavarusteet a) Ottelijoiden tulee käyttää: i. punaisia tai sinisiä käsi- ja jalkasuojia. ii. alasuojia dobokin housujen alla pakollinen miehille. iii. punaista tai sinistä kypärää. iv. läpinäkyviä värittömiä hammassuojia. Suojien tulee olla ITF:n hallituksen hyväksymää mallia. Hyväksyttyjen suojamallien lista julkaistaan kilpailukutsussa ja ITF:n internet-sivuilla. b) Ottelijat voivat lisäksi käyttää seuraavia suojia: i. säärisuojat dobokin alla ii. rintasuoja dobokin takin alla (vain naiset) Yllä mainittujen suojien tulee olla hyväksyttyä tyyppiä ja koostua pehmeästä materiaalista. Niissä ei saa olla metallia, luuta, kovaa muovia tai muuta kovaa materiaalia (ala- ja rintasuojia lukuun ottamatta) eikä vetoketjuja, nauhoja tai nappeja. c) Muita suojia ei saa käyttää, paitsi tuomarikomitean hyväksynnällä erikoistilanteessa. d) Mikäli kilpailijalla on vammoja, jotka vaativat jonkinlaisia siteitä, täytyy niiden tarve ja tyyppi hyväksyttää kilpailujen lääkärillä. Siteissä ei saa olla neuloja tai kovaa materiaalia. e) Minkäänlaisia koruja, kelloja tai koristeita ei saa käyttää. Hiukset voi kiinnittää vain pehmeällä ja joustavalla materiaalilla, hiussolkia tai -pinnejä ei saa käyttää. Artikla 8: Lääkintähuolto Jokaisessa turnauksessa tulee olla lääkäri/lääkäreitä, asiantunteva ensiapuhenkilökunta ja ambulanssia suositellaan. Lääkäri päättää, saako loukkaantunut kilpailija jatkaa kilpailuissa. 8\n10 Artikla 9: Vastuu loukkaantumisista ja vakuutukset - kilpailijat Kaikilla kilpailijoilla tulee olla kattava vakuutus. ITF:n hallitus, kilpailu- ja tuomarikomitea ja kilpailuiden järjestäjä eivät ole vastuussa loukkaantumisista kilpailun aikana. Kansallinen liitto on vastuussa siitä, että kilpailijalla on tapaturma-, hoito- ja vastuuvakuutus. Kilpailun järjestäjä vastaa, että tapahtumalla on tapaturma- ja vastuuvakuutus tapahtuman järjestämiseen. Artikla 10: Vakuutukset - tapahtumanjärjestäjät Kilpailun järjestäjä vastaa, että tapahtumalla on julkinen vastuuvakuutus, paloturvallisuustodistukset sekä viranomaisten luvat tapahtuman järjestämiseen. Artikla 11: Kehä Ottelu-, voimamurskaus- ja erikoistekniikkakilpailuissa kilpailualan koko on 8 m x 8 m. Kehässä tulee olla myös metri palapelitatamia jokaisella kehän reunalla. Liikesarja- ja näytösottelukilpailuissa kilpailualan koko on 10 m x 10 m, joka sisältää metrin kehän reunalla palapelitatamia. Keskikehän tulee olla korotettu 50 cm 100 cm ja sen koko on 12 m x 12 m. Lisävalaistuksen pitää olla vähintään 5 metrin korkeudella lattiasta. Tuomaripöytä on kehän edessä. Artikla 12: Tulosten kirjaaminen Kaikissa kilpailuissa tulee käyttää ITF:n elektronista järjestelmää ja olla useita tulostennäyttötauluja kilpailijoita ja yleisöä varten. Tuloksia tulee näyttää mahdollisimman usein, jotta kilpailijat voivat seurata kilpailujen etenemistä. Artikla 13: Delegaatit Kilpailijan tai joukkueen delegaatti voi olla kuka tahansa, jonka kansallinen liitto on tehtävään valtuuttanut. Delegaatti ilmoittaa kilpailijat, toimittaa asiakirjat, jättää huomautukset ja valitukset sekä toimii yhteistyössä muiden toimitsijoiden kanssa. 9\n11 Artikla 14: Huoltajat Sekä yksilö- että joukkuekilpailuissa vain yhden (1) huoltajan tulee olla kehän läheisyydessä. Kilpailujen aikana huoltajan tulee käyttää verryttelyasua ja urheilukenkiä sekä pitää mukanaan pyyhettä. Huoltajalla ei saa olla selkäreppua tai muita ei Taekwon- Doon liittyviä tarvikkeita kilpailualueella. Huoltajan tulee istua vähintään yhden (1) metrin etäisyydellä kehästä. Huoltajat eivät saa sekaantua kilpailuun toiminnallaan tai sanallisesti. Vain huoltajat voivat jättää virallisen protestin. Huoltajalta voidaan viedä oikeus toimia tehtävässään, mikäli hän ei noudata yllä mainittuja sääntöjä. Tuomarikomitea päättää kuinka kauan huoltaja ei saa toimia tehtävässään. Kehästä poistettu huoltaja pitää korvata toisella huoltajalla tai kilpailijalla, jolla on yllään huoltajan asustus, kahden minuutin kuluessa huoltajan poistamisesta. Jos toista huoltajaa ei kahden minuutin kuluessa saada paikalle kilpailija hylätään. 10\n12 Artikla 15: Palkinnot (naiset ja miehet) Juniorikilpailut: Liikesarjat (tytöt): 3 kultaa 3 hopeaa 6 pronssia Liikesarjat (pojat): 3 kultaa 3 hopeaa 6 pronssia Ottelu (tytöt): 6 kultaa 6 hopeaa 12 pronssia Ottelu (pojat): 6 kultaa 6 hopeaa 12 pronssia Voimamurskaus (tytöt): 1 kulta 1 hopea 2 pronssia Voimamurskaus (pojat): 1 kulta 1 hopea 2 pronssia Erikoistekniikat (tytöt): 1 kulta 1 hopea 2 pronssia Erikoistekniikat (pojat): 1 kulta 1 hopea 2 pronssia Paras kilpailija (tytöt): Paras kilpailija (pojat): Seniorikilpailut: 1 kulta 1 kulta Liikesarjat (naiset): 4 kultaa 4 hopeaa 8 pronssia Liikesarjat (miehet): 4 kultaa 4 hopeaa 8 pronssia Ottelu (naiset): 6 kultaa 6 hopeaa 12 pronssia Ottelu (miehet): 6 kultaa 6 hopeaa 12 pronssia Voimamurskaus (naiset): 1 kulta 1 hopea 2 pronssia Voimamurskaus (miehet): 1 kulta 1 hopea 2 pronssia Erikoistekniikat (naiset): 1 kulta 1 hopea 2 pronssia Erikoistekniikat (miehet): 1 kulta 1 hopea 2 pronssia Paras kilpailija (naiset): Paras kilpailija (miehet): 1 kulta 1 kulta Parhaan kilpailijan valintaan vaikuttavat vain yksilölajien mitalit. Mikäli kahdella tai useammalla kilpailijalla on yhtä monta kultaa, lasketaan hopeamitalit. Jos hopeita on yhtä monta, lasketaan pronssimitalit. Jos tulos on edelleen tasan, käytetään seuraavanlaista laskutapaa voittajan selvittämiseksi: alle viiden kilpailijan sarjasta saa yhden pisteen, alle yhdeksän kilpailijan sarjasta saa kaksi pistettä ja yli kahdeksan kilpailijan sarjasta saa 3 pistettä. Huom. parasta kilpailijaa valittaessa huomioidaan vain sarjat, joissa on vähintään 4 kilpailijaa. 11\n13 Juniorien joukkuekilpailu Liikesarjat (naiset): 6 kultaa 6 hopeaa 12 pronssia Liikesarjat (miehet): 6 kultaa 6 hopeaa 12 pronssia Ottelu (naiset): 6 kultaa 6 hopeaa 12 pronssia Ottelu (miehet): 6 kultaa 6 hopeaa 12 pronssia Voimamurskaus (naiset): 4 kultaa 4 hopeaa 8 pronssia Voimamurskaus (miehet): 6 kultaa 6 hopeaa 12 pronssia Erikoistekniikat (naiset): 4 kultaa 4 hopeaa 8 pronssia Erikoistekniikat (miehet): 6 kultaa 6 hopeaa 12 pronssia Paras joukkue (naiset): Paras joukkue (miehet): Seniorien joukkuekilpailu 1 pokaali 1 pokaali Liikesarjat (naiset): 6 kultaa 6 hopeaa 12 pronssia Liikesarjat (miehet): 6 kultaa 6 hopeaa 12 pronssia Ottelu (naiset): 6 kultaa 6 hopeaa 12 pronssia Ottelu (miehet): 6 kultaa 6 hopeaa 12 pronssia Voimamurskaus (naiset): 4 kultaa 4 hopeaa 8 pronssia Voimamurskaus (miehet): 6 kultaa 6 hopeaa 12 pronssia Erikoistekniikat (naiset): 4 kultaa 4 hopeaa 8 pronssia Erikoistekniikat (miehet): 6 kultaa 6 hopeaa 12 pronssia Paras joukkue (naiset): Paras joukkue (miehet): 1 pokaali 1 pokaali Parhaan joukkueen valintaan vaikuttavat vain joukkuelajien mitalit. Mikäli kahdella tai useammalla joukkueella on yhtä monta kultaa, lasketaan hopeamitalit. Jos hopeita on yhtä monta, lasketaan pronssimitalit. Jos tulos on edelleen tasan, parasta joukkuetta ei valita. Huom. parasta joukkuetta valittaessa huomioidaan vain sarjat, joissa on vähintään 4 joukkuetta. Maatilastot: Maiden sijoittumiseen mitalitilastossa vaikuttavat sekä yksilö- että joukkuelajit lukuun ottamatta parhaiden kilpailijoiden ja parhaiden joukkueiden palkintoja. Joukkuemitalit lasketaan vain yhtenä mitalina. Paras maa palkitaan pokaalilla. 12\n14 Artikla 16: Virallinen terminologia Charyot Kyong Ye Jun Bi Shijak Haechyo Gaesok Goman Ju Ui Gam Jum Sil Kyuk Hong Chong Jung Ji Dong Chon Il Hue Jong I Hue Jong Sam Hue Jong Sung Huomio Kumarrus Valmiina Aloittakaa Irti Jatkakaa Lopetus Varoitus Miinuspiste Hylkääminen Punainen Sininen Aika seis Tasapeli 1.erä 2.erä 3.erä Voittaja Artikla 17: Kilpailujärjestelmä Kilpailu jakautuu henkilökohtaiseen ja joukkuekilpailuun. Liikesarjat, ottelu ja näytösottelu käydään cup- eli pyramidijärjestelmällä. Voimamurskaus- ja erikoistekniikkakilpailussa korkeimman pistemäärän saanut voittaa. Henkilökohtaiset sarjat Juniorisarjat Liikesarjat pojat / tytöt I, II ja III dan Ottelu pojat / tytöt Micro, Light, Middle, Light Heavy, Heavy ja Hyper 13\n15 Voimamurskaus Erikoistekniikat pojat / tytöt pojat / tytöt Seniorisarjat Liikesarjat miehet / naiset I, II, III ja IV-VI dan Ottelu miehet / naiset Micro, Light, Middle, Light Heavy, Heavy ja Hyper Voimamurskaus miehet / naiset Erikoistekniikat miehet / naiset Huom. Kilpailija voi osallistua kaikkiin osa-alueisiin. Joukkuekilpailut Juniori- ja seniorisarjat: Liikesarjat Ottelu Voimamurskaus Erikoistekniikat miehet / naiset / pojat / tytöt miehet / naiset / pojat / tytöt miehet / naiset / pojat / tytöt miehet / naiset / pojat / tytöt Kukin joukkue voi osallistua kaikkiin osa-alueisiin. Joukkueottelussa kilpailija voi olla minkä painoinen tahansa. Artikla 18: Osallistujien lukumäärä henkilökohtainen ja joukkuekilpailu Henkilökohtainen kilpailu - Juniorit Jokaisesta maasta voi kuhunkin sarjaan osallistua kolme (3) kilpailijaa. Kilpailijat voivat olla yksilösarjoihin osallistuvia tai joukkueen jäseniä. Henkilökohtainen kilpailu - Seniorit Jokaisesta maasta voi kuhunkin sarjaan osallistua kaksi (2) seniorikilpailijaa. Kilpailijat voivat olla yksilösarjoihin osallistuvia tai joukkueen jäseniä. 14\n16 Joukkuekilpailut (miehet ja naiset) Joukkueet koostuvat enintään 10 kilpailijasta (joukkueen jäsenten ei tarvitse olla henkilökohtaisissa sarjoissa kilpailevia). Miehet Kymmenestä kilpailijasta vähintään viisi ja vapaavalintaisesti yksi varakilpailija voi kilpailla liikesarja-, ottelu-, erikoistekniikka- ja voimamurskauskilpailussa. Naiset Kymmenestä kilpailijasta vähintään viisi ja vapaavalintaisesti yksi varakilpailija voi kilpailla liikesarja- ja ottelukilpailussa. Vähintään kolme ja vapaavalintaisesti yksi varakilpailija voi kilpailla erikoistekniikka- ja voimamurskauskilpailussa. Huoltajan tulee toimittaa kilpailijoiden ID kortit jyrun puheenjohtajalle juuri ennen joukkuekilpailusarjan alkua. Artikla 19: Kilpailujärjestys Kilpailusarjat käydään läpi ilmoitetussa kilpailujärjestyksessä. Artikla 20: Kilpailusarjojen arvonta Kilpailujärjestys arvotaan tietokoneella julkisesti sekä henkilökohtaisissa että joukkuekilpailuissa. Kunkin sarjan edellisten maailmanmestaruuskisojen kaksi parasta sijoitetaan pyramidikaavion eri päihin. Parhaan kilpailijan ja joukkueen valintaan huomioidaan vain sarjat, joissa on vähintään 4 kilpailijaa tai joukkuetta. Kilpailukaaviossa mahdollisesti suoraan jatkokierroksille pääsevät valitaan arvalla. Kilpailujärjestyksen arvonta suoritetaan 48 tuntia ennen kilpailusarjan alkua ja arvonnan tulokset julkaistaan ITF:n internet-sivuilla. Kopiot arvonnan tuloksista kokonaisuudessaan annetaan jokaisen maan edustajalle huoltajapalaverissa. Artikla 21: Punnitus Kilpailija voi käydä punnituksessa kaksi kertaa. Ensimmäinen punnitus järjestetään enintään 24 tuntia ennen kilpailun alkua. Kilpailijoilla, jotka eivät läpäise ensimmäistä punnitusta, on yksi (1) tunti aikaa käydä toisen ja viimeisen kerran punnituksessa. Mikäli 15\n17 kilpailija ei läpäise punnitusta, hänet poistetaan sarjasta eikä hän voi osallistua mihinkään toiseen painosarjaan. Artikla 22: Kuulutukset Kunkin tapahtuman kehä tulee ilmoittaa kilpailun aikataulun mukaisesti. On kilpailijan tai joukkueen vastuulla saapua kehän läheisyyteen siten, että voivat viivytyksettä astua kehään, kun kilpailijan tai joukkueen vuoro kuulutetaan. Kilpailija tai joukkue kutsutaan punaiselle tai siniselle puolelle, jolloin kilpailijalla tai joukkueella tulee olla mahdolliset suojavarusteet päällä. Mikäli kilpailija tai joukkue ei saavu kehään yhden (1) minuutin kuluessa kuulutuksesta, kilpailija tai joukkue hylätään. Artikla 23: Varusteiden tarkastus Tuomari tarkastaa, että kilpailijoiden dobokit ja suojavarusteet ovat hyväksyttyä mallia ja ehjiä. Mikäli jokin varuste ei läpäise tarkastusta, se täytyy vaihtaa. Varusteiden vaihtamiseen on aikaa maksimissaan kolme (3) minuuttia. Mikäli varusteita ei ole vaihdettu annetussa ajassa, seuraa hylkäys ja mahdolliset pisteet annetaan vastustajalle. Artikla 24: Kohteliaisuudet Kilpailijoiden tulee aina kumartaa tuomariston edessä ja toisilleen ennen ja jälkeen esityksen tai ottelun. 16\n18 Kappale 2: liikesarjat 17\n19 Artikla 25: Sarjat Miehet ja naiset (pojat ja tytöt). Artikla 26: Kilpailujärjestelmä - henkilökohtainen kilpailu Kilpailuissa käytetään pyramidi- eli cup-järjestelmää. Kilpailijat kilpailevat yksi yhtä vastaan ja he tekevät samanaikaisesti kaksi (2) tuomarin arpomaa vyöarvonsa mukaista liikesarjaa (artiklan 27 mukaisesti). Ensimmäinen liikesarja arvotaan vyöarvon mukaan kolmen ylimmän liikesarjan joukosta. Toinen liikesarja arvotaan jäljelle jääneistä Chon-Ji:n ja vyöarvon ylimmän liikesarjan väliltä. Liikesarjat arvotaan joko manuaalisesti tai elektronisella järjestelmällä juryn puheenjohtajan toimesta. Arvostelutuomarit antavat nollasta kymmeneen pistettä kustakin liikesarjasta ja arviointi perustuu tekniseen sisältöön, voimaan, tasapainoon, hengitystekniikkaan ja siniaaltoon. Korkeamman pistemäärään saanut kilpailija voittaa ja etenee seuraavalle kierrokselle. Tasapisteissä kilpailijat tekevät yhden ylimääräisen liikesarjan, joka arvotaan jäljelle jääneistä liikesarjoista, kunnes voittaja on selvillä. Artikla 27: Liikesarjat ja tuomiot henkilökohtainen kilpailu 1. dan sarjassa liikesarjat väliltä CHON-JI GE-BAEK. 2. dan sarjassa liikesarjat väliltä CHON-JI JUCHE. 3. dan sarjassa liikesarjat väliltä CHON-JI CHOI-YONG dan sarjassa liikesarjat väliltä CHON-JI MOON-MOO. Artikla 28: Kilpailujärjestelmä - joukkuekilpailu Kilpailussa käytetään pyramidi- eli cup-järjestelmää. Molemmat joukkueet tekevät yhden vapaavalintaisen ja yhden tuomarin arpoman liikesarjan seuraavassa järjestyksessä: Joukkue 1 vapaavalintainen liikesarja Joukkue 2 vapaavalintainen liikesarja Joukkue 1 tuomarin arpoma liikesarja Joukkue 2 tuomarin arpoma liikesarja 18\n20 Arvostelutuomarit antavat nollasta kymmeneen pistettä kustakin liikesarjasta ja arviointi perustuu tekniseen sisältöön, voimaan, tasapainoon, hengitystekniikkaan ja siniaaltoon. Korkeamman pistemäärään saanut kilpailija voittaa ja etenee seuraavalle kierrokselle. Tasapisteissä kilpailijat tekevät yhden ylimääräisen liikesarjan, joka arvotaan jäljelle jääneistä liikesarjoista, kunnes voittaja on selvillä. Artikla 29: Liikesarjat ja tuomiot - joukkuekilpailu Kukin joukkue (viisi (5) kilpailijaa) esittää joukkueena yhden (1) omavalintaisen ja yhden (1) tuomarin arpoman liikesarjan. Liikesarjat ovat väliltä CHON-JI GE-BAEK. Joukkueiden tulee valmistella kehään siirtyminen ja kehästä poistuminen niin, että joukkueen jäsenet ovat rivissä kehän reunalla kasvot tuomareiden suuntaan. Joukkueiden kehään siirtymistä ja sieltä poistumista ei arvostella osana koreografiaa ja siitä ei saa pisteitä. Joukkue voi esittää liikesarjan valitsemassaan muodostelmassa. Joukkueen jäsenet voivat esittää tekniikat yksitellen tai yhtäaikaisesti, kuitenkin ryhmätyönä. Esimerkki: Joukkueen jäsen ei voi esittää liikesarjaa ilman, että muut joukkueen jäsenet seuraavat sopusoinnussa. Artikla 30: Liikesarjojen tuomaristo Liikesarjojen tuomaristona on juryn puheenjohtaja, kaksi (2) juryn jäsentä ja viisi (5) tuomaria. 19\n21 Kappale 3: Ottelu 20\n22 Artikla 31: Sarjat Henkilökohtainen kilpailu A. Naiset ja miehet (tytöt ja pojat) B. Painoluokat Juniorien painosarjat Pojat Tytöt Micro 50 kg asti Micro 45 kg asti Light kg Light kg Middle kg Middle kg Light Heavy kg Light Heavy kg Heavy kg Heavy kg Hyper yli 75 kg Hyper yli 65 kg Miehet Seniorien painosarjat Naiset Micro 57 kg asti Micro 50 kg asti Light kg Light kg Middle kg Middle kg Light Heavy kg Light Heavy kg Heavy kg Heavy kg Hyper Yli 85 kg Hyper Yli 75 kg Henkilökohtaisessa ottelussa ei ole sallittua osallistua muihin kuin oman painonsa mukaiseen sarjaan. Joukkuekilpailu Joukkueessa pitää olla viisi kilpailijaa ja vapaavalintaisesti yksi varakilpailija. 21\n23 Artikla 32: Otteluiden kestot ja tuomiot Henkilökohtainen kilpailu Henkilökohtaisessa ottelussa on kaksi (2) kahden (2) minuutin erää, joiden välissä on minuutin tauko. Tasatilanteessa käydään minuutin jatkoerä. Mikäli tilanne on jatkoeränkin jälkeen tasan, ratkaistaan voittaja pisteestä poikki -ottelulla, jossa vähintään kahden tuomarin pitää antaa piste yhtäaikaisesti. Joukkuekilpailu Joukkueottelussa on yksi (1) kahden (2) minuutin erä. Joukkueottelussa kaikkien viiden ottelun tulokset lasketaan yhteen. Mikäli tulos on tasan viiden ottelun jälkeen, huoltaja valitsee ottelijan ylimääräiseen erään, jonka voittaja voittaa ottelun. Mikäli tilanne on jatkoeränkin jälkeen tasan ratkaistaan voittaja pisteestä poikki -ottelulla, jossa vähintään kahden tuomarin pitää antaa piste yhtäaikaisesti. Kaikki viisi ottelua käydään. Jos kilpailija vetäytyy vamman johdosta tai saadakseen etua, vastustaja julistetaan voittajaksi. Tässä tilanteessa voittaja saa 15 pistettä. Artikla 33: Osuma-alueet 1. Pää edestä ja sivusta, mutta ei takaa. 2. Vartalon etuosa kaulasta vyötärölle sekä vartalon sivut kainalosta vyötärölle (ei vartalon takaosa). Artikla 34: Pisteiden myöntäminen Yksi (1) piste seuraavista tekniikoista: Lyönti vartaloon tai päähän Kaksi (2) pistettä seuraavista tekniikoista: Potku vartaloon Kolme (3) pistettä seuraavista tekniikoista: Potku päähän 22\n24 Artikla 35: Hyväksytty pistesuoritus Kilpailuissa tekniikka hyväksytään pistesuoritukseksi, kun: Se suoritetaan oikein. Se on dynaaminen, eli suoritetaan voimakkaasti, tarkoituksenmukaisesti, nopeasti ja tarkasti. Se osuu hallitusti kohteeseen. Artikla 36: Virheet (miinuspisteet) Seuraavista virheistä vähennetään piste: Kova kontakti Kaatuneen vastustajan kimppuun hyökkääminen Jalkapyyhkäisy Kiinnipito tai tarttuminen Tahallinen hyökkääminen kohteeseen jota ei ole mainittu artiklassa 33. Artikla 37: Varoitukset Varoituksia jaetaan seuraavista rikkeistä: a. Saadun pisteen näytteleminen kättä tai käsiä kohottamalla. b. Astuminen kokonaan kehän ulkopuolelle (molemmat jalat). c. Tahallisesta tai tahattomasta kaatumisesta (kun muu vartalon osa kuin jalkapohja koskettaa lattiaa). d. Loukkaantumisen teeskenteleminen edun saamiseksi. e. Tahallinen ottelun vältteleminen. f. Varusteiden korjaaminen ilman kehätuomarin lupaa. g. Tahaton laittomaan (muuhun kuin artiklassa 33 mainittuun) kohteeseen hyökkääminen. Kolmesta varoituksesta vähennetään automaattisesti yksi (1) piste. Mikäli kilpailija työnnetään ulos kehästä tarkoituksella (ilman mitään erillistä tekniikkaa), varoitusta ei anneta. Työntöön syyllistyneelle kilpailijalle annetaan sen sijaan varoitus. 23\n25 Artikla 38: Hylkäys a. Huono käytös toimitsijoita kohtaan tai ohjeiden noudattamatta jättäminen. b. Syyllistyminen kontrolloimattomaan tai liioiteltuun kontaktiin. c. Syyllistyminen kolmeen (3) kehätuomarin jakamaan virheeseen (miinuspisteeseen). d. Kilpailija on alkoholin tai huumausaineiden vaikutuksen alainen. e. Mielenmaltin menettäminen. f. Vastustajan, huoltajan tai toimitsijan kaikenlainen herjaaminen. g. Pureminen tai raapiminen. h. Polvella, kyynärpäällä tai otsalla hyökkääminen. i. Tyrmäyksen aiheuttaminen (artikla 39). Kilpailija, joka loukkaa/herjaa/solvaa vastustajaa, huoltajaa tai toimitsijaa suljetaan koko kilpailusta. Artikla 39: Loukkaantuminen a. Jos kilpailija loukkaantuu, kehätuomarin on keskeytettävä ottelu ja kutsuttava lääkäri. Lääkärin on tehtävä diagnoosi, annettava hoitotoimenpiteet ja päätettävä ottelun jatkumisesta kolmen (3) minuutin kuluessa (lääkärin saapumisesta kehään). b. Mikäli kilpailija ei lääkärin ja kehätuomariston (juryn puheenjohtaja, kehätuomari ja kulmatuomarit) päätöksellä voi jatkaa, on hän i.) ottelun voittaja, jos vastustaja on aiheuttanut loukkaantumisen. ii.) ottelun häviäjä, jos vastustaja on syytön loukkaantumiseen. c. Lääkärin päätöksellä keskeyttänyt loukkaantunut kilpailija ei saa kilpailla lääkärin määräämään aikaan. d. Kilpailija, joka ei noudata lääkärin päätöstä, hylätään kilpailuista. e. Jos kilpailijat vammauttavat toisensa samanaikaisesti, eikä kumpikaan pysty lääkärin päätöksellä jatkamaan, voittaa se kilpailija, jolla on enemmän pisteitä. Mikäli pisteet ovat tasan, tuomaristo päättää voittajan. Kilpailija, joka aiheuttaa vastustajansa tyrmäyksen (tajuttomuuden) tai aiheuttaa aivotärähdyksen ottelussa hylätään. Kilpailija, joka on tyrmätty, ei saa jatkaa kilpailua koko kilpailussa. 24\n26 Artikla 40: Ottelun kulku henkilökohtainen- ja joukkueottelu Henkilökohtainen kilpailu Alussa ottelijat ovat aloituspaikoilla, toisella on punaiset ja toisella siniset suojavarusteet yllään. Kilpailijoiden tulee pitää koko ajan värittömiä hammassuojia. Kehätuomarin komennosta kilpailijat kumartavat jurypöytään, kehätuomarille ja toisilleen. Tämän jälkeen kehätuomari aloittaa ottelun komennolla ``SHI-JAK'', jolloin ottelijat aloittavat ottelun ja jatkavat, kunnes kehätuomari antaa komennon ``HAECHYO''. Tällöin kilpailijat lopettavat ottelun ja jäävät paikoilleen, kunnes kehätuomari käskee jatkaa ottelua. Ajan täyttyessä annetaan äänimerkki, jolloin erä tai ottelu päättyy. Lopuksi tehdään kumarrukset päinvastaisessa järjestyksessä ja julistetaan tulos. Tasapelitilanteessa varoitukset ja miinuspisteet nollataan. Jos ottelija joutuu ulos kehästä, ottelua jatketaan siten, että kilpailija on kehän sisällä yhden (1) metrin päässä reunasta. Joukkuekilpailu Ottelun kulku on sama kuin henkilökohtaisessa ottelussa. Kolikkoa heittämällä valitaan joukkue, jonka huoltaja saa päättää, kumpi joukkue lähettää ensimmäisen kilpailijan ensin kehään. Tämän jälkeen vuorotellaan siinä, kumpi joukkue lähettää kilpailijan ensin kehään. Artikla 41: Ajanotto Kun kehätuomari aloittaa ottelun komennolla ``SHI-JAK'', ajanottaja käynnistää kellon. Kello pysäytetään vain, jos kehätuomari antaa käskyn ``JUNG-JI''. Kello käynnistetään uudelleen ottelun jatkuessa komennolla ``GAE-SOK''. Artikla 42: Otteluiden tuomaristo Ottelun tuomaristona on juryn puheenjohtaja, kaksi (2) juryn jäsentä, yksi (1) kehätuomari ja neljä (4) kulmatuomaria. 25\n27 Kappale 4: Voimamurskaus 26\n28 Artikla 43: Sarjat Naiset ja miehet, juniorit ja seniorit. Jokaisen kilpailijan pitää yrittää jokaista seuraavassa listattua tekniikkaa luetellussa järjestyksessä. Juniorit ja seniorit Miehet Naiset Ap Joomuk Jirugi Sonkal Taerigi Yopcha Jirugi Dollyo Chagi Sonkal Taerigi Yopcha Jirugi Dollyo Chagi Bandae Dollyo Chagi Artikla 44: Kilpailun kulku - henkilökohtainen ja joukkuekilpailu Henkilökohtainen kilpailu Voimamurskauksessa käytetään tarkoituksenmukaista telinettä. Muovisten murskauslautojen määrät ilmoitetaan kilpailukutsussa. Telineellä on minimi- ja maksimikorkeus, johon se voidaan säätää ja joka ilmoitetaan kilpailukutsussa. Voimamurskauksessa on sallittua ottaa askeleita eteenpäin, liukua, hypähtää tai hypätä. Kilpailijan tulee tehdä valmiusasento (palmok daebi makgi) ennen ja jälkeen jokaisen yrityksen. Sonkal -iskun voi suorittaa joko ulospäin tai sisäänpäin. Miesten sarjoissa kilpailijalla on kaksi (2) minuuttia ja naisten sarjoissa yksi (1) minuutti aikaa säätää telineet haluamalleen korkeudelle. Voimamurskauskilpailun kulku: a. Tuomarin antaman merkin jälkeen (punaisen lipun heilautus) miesten sarjoissa 27\n29 kilpailijalla tai joukkueella on viisi (5) minuuttia aikaa yrittää rikkoa laudat edellä mainituilla tekniikoilla. Mittaus on pakollinen ja siinä saa koskea lautaan. Mittaukseen käytetty aika kuuluu edellä mainittuun aikarajaan. b. Tuomarin antaman merkin jälkeen (punaisen lipun heilautus) naisten sarjoissa kilpailijalla tai joukkueella on kolme (3) minuuttia aikaa yrittää rikkoa laudat edellä mainituilla tekniikoilla. Mittaus on pakollinen ja siinä saa koskea lautaan. Mittaukseen käytetty aika kuuluu edellä mainittuun aikarajaan. c. Mikäli annettu aikaraja ylittyy kilpailija tai joukkue saa suorituksestaan nolla (0) pistettä. d. Tuomarit voivat hylätä suorituksen jos kilpailija ei onnistu pitämään tasapainoa tai oikea asentoa koko suorituksen ajan. Kilpailija ei käytä oikeaa hyökkäystekniikkaa oikealla tavalla. e. Tuomareiden tulee tarkistaa jokainen lauta ennen jokaista yritystä. f. Jokaisesta rikotusta laudasta saa kolme (3) pistettä ja taipuneesta yhden (1) pisteen. g. Kolme eniten pisteitä kerännyttä sijoittuvat sijoille 1., 2. ja 3. Kuitenkin jos 3. sijaa ratkottaessa kaksi kilpailijaa päätyy samaan pistemäärään samalla suorituskierroksella, jaetaan kaksi pronssimitalia. h. Tasatilanteessa juryn puheenjohtaja arpoo tekniikan ja päättää lautamäärän, jolla sijoitus ratkaistaan. Tasapisteissä olevat kilpailijat jatkavat, kunnes syntyy piste-ero. Mikäli kilpailija tai joukkue ei saa yhtään pistettä varsinaisella suorituskierroksella, kilpailija tai joukkue ei voi kilpailla mitalisijoista. Joukkuekilpailu Joukkueet (naisilla/tytöillä 3 jäsentä ja 1 varajäsen, miehillä/pojilla 5 jäsentä ja 1 varajäsen) suorittavat tekniikat artiklojen 43 ja 44 mukaisesti. Artikla 45: Voimamurskauksen tuomaristo Voimamurskauksen tuomaristona on juryn puheenjohtaja, kaksi (2) juryn jäsentä ja viisi (5) tuomaria. 28\n30 Kappale 5: Erikoistekniikat 29\n31 Artikla 46: Sarjat Naiset ja miehet, juniorit ja seniorit. Jokaisen kilpailijan tulee koettaa jokaista seuraavassa listattua tekniikkaa. Miehet a.- Twimyo Nopi Ap Cha Busigi b.- Twimyo Dollyo Chagi c.- Twio Dolmyo Yop Cha Jirugi Naiset a.- Twimyo Nopi Ap Cha Busigi b.- Twimyo Dollyo Chagi c.- Twimyo Nopi Yop Cha Jirugi d.- Twimyo Bandae Dollyo Chagi e.- Twimyo Nopi Yop Cha Jirugi Artikla 47: Kilpailun kulku - henkilökohtainen ja joukkuekilpailu Henkilökohtainen kilpailu Erikoistekniikkakilpailussa käytetään tarkoituksenmukaista telinettä. Korkeudet/pituudet ilmoitetaan kilpailukutsussa. a. Tuomarin antaman merkin jälkeen (punaisen lipun heilautus) miesten sarjoissa kilpailijalla tai joukkueella on viisi (5) minuuttia aikaa yrittää potkaista lautoihin edellä mainituilla tekniikoilla. Mittaus on pakollinen ja siinä ei saa koskea lautaan. Mittaukseen käytetty aika kuuluu edellä mainittuun aikarajaan. b. Tuomarin antaman merkin jälkeen (punaisen lipun heilautus) naisten sarjoissa kilpailijalla tai joukkueella on kolme (3) minuuttia aikaa yrittää potkaista lautoihin edellä mainituilla tekniikoilla. Mittaus on pakollinen ja siinä ei saa koskea lautaan. Mittaukseen käytetty aika kuuluu edellä mainittuun aikarajaan. c. Mikäli annettu aikaraja ylittyy kilpailija tai joukkue saa suorituksestaan nolla (0) pistettä. d. Tuomarit voivat hylätä suorituksen, mikäli i.) kilpailija ei käytä oikeaa hyökkäystekniikkaa oikealla tavalla. ii.) kilpailija kaataa esteen Twimyo Nopi Yop Cha Jirugi:ssa. iii.) kilpailija ei pysty säilyttämään tasapainoa ja oikeaa asentoa suorituksen aikana. 30\n32 e. Tuomareiden tulee tarkistaa jokainen teline ja/tai lauta ennen jokaista yritystä. f. Jokaisesta täysin kääntyneestä laudasta saa kolme (3) pistettä ja puoliksi kääntyneestä laudasta yhden (1) pisteen. g. Kolme eniten pisteitä kerännyttä sijoittuvat sijoille 1., 2. ja 3. Kuitenkin jos 3. sijaa ratkottaessa kaksi kilpailijaa päätyy samaan pistemäärään samalla suorituskierroksella, jaetaan kaksi pronssimitalia. h. Tasatilanteessa juryn puheenjohtaja arpoo tekniikan ja päättää korkeuden tai pituuden, jolla sijoitus ratkaistaan. Tasapisteissä olevat kilpailijat jatkavat, kunnes syntyy piste-ero. Mikäli kilpailija tai joukkue ei saa yhtään pistettä varsinaisella suorituskierroksella, kilpailija tai joukkue ei voi kilpailla mitalisijoista. Joukkuekilpailu Joukkueet (naisilla 3 jäsentä ja 1 varajäsen, miehillä 5 jäsentä ja 1 varajäsen) suorittavat tekniikat artiklan 47 mukaisesti. Artikla 48: Erikoistekniikkakilpailun tuomaristo Erikoistekniikkakilpailun tuomaristona on juryn puheenjohtaja, kaksi (2) juryn jäsentä ja viisi (5) tuomaria. 31\n33 Kappale 6: Näytösottelu 32\n34 Artikla 49: Sarjat Mies- nais ja/tai sekapari Juniorit ja seniorit Artikla 50: Kilpailun kulku Jokainen joukkue sisältää kaksi (2) jäsentä. Pari suorittaa ennalta valmistellun esityksen, jossa he voivat taitavasti esittää laajan valikoiman tekniikoita. Kukin joukkue esintyy vuorollaan ja tuomarit antavat suorituksesta 0-10 pistettä perustuen seuraaviin kriteereihin: a) Koreografia ja joukkuetyöskentely b) Tekninen sisältö c) Siniaalto d) Voima e) Hengitystekniikka f) Yhden akrobaattisen sarjan suorittaminen kilpailijaa kohden Kilpailijat saapuvat kehään, kumartavat ja tämän jälkeen ottavat valmiusasennon (Niunja so palmok deabi makgi - L-Stance guarding block). Suoritus ja ajanotto alkaa kun toinen kilpailijoista antaa komennon "shi-jak". Suoritus päättyy ns. lopetustekniikkaan ja kun toinen kilpailijoista antaa komennon "goman" ja ottaa valmiusasennon. Joukkueet kilpailevat seuraavien sääntöjen ja määräysten mukaan: a) Näytösottelun tulee sisältää liikkeitä, kuten ne on esitetty Encyclopediassa, ohjeissa, CD-ROM medialla ja kuten ne on opetettu kansainvälisillä opettajaseminaareilla (IIC). b) Hyökkäystekniikat pitää torjua tai väistää ja ne pitää tehdä realistisesti. c) Näytösotteluun voi osallistua vyöarvoltaan 1.-6.dan mies-, nais- tai sekapari. d) Suorituksen keston tulee olla sekuntia. e) Joukkue joka ylittää 75 sekunnin aikarajan saa suorituksestaan nolla (0) pistettä. 33\n35 f) Joukkue joka alittaa 60 sekunnin aikarajan saa suorituksestaan nolla (0) pistettä. g) Artiklassa 7.a.ii ja 7.b. mainittuja suojavarusteita saa käyttää. h) Kummatkin joukkueen jäsenet voivat tehdä yhden akrobatialiikesarjan, joka ei muodostu Taekwon-Do -liikkeistä. i) Joukkue joka tekee enemmän kuin yhden akrobatialiikesarjan per kilpailija saa nolla (0) pistettä. j) Tasapisteissä joukkueet tekevät suorituksensa uudelleen kunnes voittaja on selvillä. Artikla 51: Näytösottelun tuomaristo Näytösottelun tuomaristona on juryn puheenjohtaja, kaksi (2) juryn jäsentä ja viisi (5) tuomaria. 34\n36 Kappale 7: Toiminta kiistatilanteissa 35\n37 Artikla 52: Protesti a. Vain huoltaja voi tehdä protestin, kun tuomariston päätös näyttää olevan sääntöjen vastainen. b. Jokainen protesti täytyy tehdä kirjallisesti englannin kielellä virallisella protestilomakkeella ja se tulee jättää tuomarikomitea puheenjohtajalle viiden (5) minuutin kuluessa kilpailutilanteen päättymisestä. c. Protestin tulee olla tarkka ja yksityiskohtainen ja sen tulee sisältää protestimaksu. Protestimaksun asettaa kilpailukomitea, jotta protesti tehtäisiin vain kyseenalaisissa tilanteissa. d. Protestimaksu palautetaan vain, jos tuomarikomitea hyväksyy protestin. e. Tuomarikomitea tutkii protestin ja päättää: i.) vahvistaa tuloksen. ii.) uusia kilpailusuorituksen. iii.) nimetä häviäjän voittajaksi. iv.) hylätä molemmat kilpailijat. f. Mikäli protesti tehdään, voittaja ei voi kilpailla ennen protestin käsittelyä. Artikla 53: Päätökset a) Päätöksen tekemiseksi tuomaristo voi kutsua kuultavaksi kenet tahansa. b) Päätöksen tehtyään tuomaristo ilmoittaa siitä kaikille asianosaisille. c) Tuomaristo perustaa aina päätöksensä näihin sääntöihin, eikä päätös saa olla ristiriidassa näiden sääntöjen kanssa. Artikla 54: Hylkääminen Jos joukkueen edustajat tai yksilöt jatkavat protestointia tuomariston päätöstä vastaan, voidaan koko joukkue tai yksittäinen henkilö sulkea pois kisoista. Tuomaristo harkitsee myöhemmin, onko tarvetta jatkotoimenpiteille. Artikla 55: Joukkueen tai kilpailijan vetäytyminen kisoista Mikäli joukkue tai kilpailija vetäytyy protestiksi kilpailuista, seurauksena on: 36\n38 a) Automaattinen hylkääminen ko. sarjasta, joten heille ei anneta sijoitusta eikä mitaleita. b) Automaattinen hylkääminen koko kilpailuista. c) Hylkääminen tulevista tapahtumista, jos ITF:n kurinpitotoimikunta ja ITF:n hallitus niin päättävät. Artikla 56: ITF:n antidopingmääräykset Kilpailuissa noudatetaan ITF:n ja WADA:n antidopingmääräyksiä. Artikla 57: Ennalta-arvaamattomat tapahtumat Kilpailukomitea tekee päätökset kaikissa niissä tilanteissa, joita ei ole kilpailusäännöissä mainittu. Artikla 58: ITF:n kilpailukomitea ITF:n kilpailukomitea koostuu kilpailukomitean puheenjohtajasta ja kahdesta (2) neljään (4) jäsenestä. ITF:n johtokunta määrää komitean puheenjohtajan ja jäsenet. Artikla 59: ITF:n tuomarikomitea ITF:n tuomarikomitea koostuu tuomarikomitean puheenjohtajasta ja kahdesta (2) neljään (4) jäsenestä. ITF:n johtokunta määrää komitean puheenjohtajan ja jäsenet. Artikla 60: Sääntöjen kopiot Kilpailusääntöjen kopio tulee olla saatavilla kaikissa kilpailuissa ja sen tulee olla kilpailijoiden ja toimitsijoiden saatavilla. Rooma, Italia 1.tammikuuta 2013 Suomennettu\n39 Tuomarisäännöt 38\n40 Artikla 1: Tarkoitus Näiden sääntöjen tarkoitus on a) asettaa juryn jäsenille ja tuomareille yhdenmukaiset arviointikriteerit, b) suojella tuomareiden arvovaltaa sekä c) luetella juryn jäsenten ja tuomareiden oikeudet ja velvollisuudet. Artikla 2: Soveltaminen Näitä sääntöjä tulee noudattaa kaikissa ITF:n mestaruuskilpailuissa. Artikla 3: Tuomarikomitea Tuomarikomitean puheenjohtaja nimeää ja kokoaa juryn jäsenet ja tuomarit ITF:n mestaruuskilpailuihin. Tuomarikomitea koostuu ITF:n tuomariston puheenjohtajasta ja kahdesta (2) jäsenestä (ITF:n hallituksen nimittämiä). Tuomarikomitean vastuulla on: a) Valvoa että tuomareiden pukeutumissääntöjä noudatetaan. b) Päättää kehätuomariston jäsenet ja kehä etukäteen. c) Sijoittaa kehätuomaristot sopiville kehille yhteistyössä kilpailukomitean kanssa. d) Määrätä tuomareiden vaihdot ja kierrätys, jotta kaikilla on mahdollisuus tuomaroida ja jotta oikeudenmukaisuus taataan. e) Valvoa, ohjeistaa ja neuvoa tuomareita työskentelyn aikana. f) Valvoa tietokoneassistenttien työskentelyä. g) Antaa lopullinen päätös valitustilanteissa. h) Määrätä kurinpitotoimenpiteet. i) Ehdottaa parannuksia tuomarisääntöihin ja/tai ohjeisiin. Artikla 4: Tuomiot Jokaisen tuomarin täytyy käyttää omaa harkintaansa tuomari- ja kilpailusääntöjen puitteissa. 39\n41 Artikla 5: Yllättävät tapahtumat Tuomarikomitea käsittelee parhaan kykynsä mukaan tapahtumat, joita ei ole mainittu näissä säännöissä, oikean ja oikeudenmukaisen päätöksen aikaansaamiseksi. Artikla 6: Kehän tuomaristo Jokaisessa kehässä on oltava tuomaristo, joka johtaa ja valvoo kehän tapahtumia. Kehän tuomaristo koostuu seuraavista jäsenistä: 1. Liikesarjat: Yksi (1) juryn puheenjohtaja, yksi (1) juryn jäsen, viisi (5) tuomaria ja yksi tietokoneassistentti. 2. Ottelu: Yksi (1) juryn puheenjohtaja, yksi (1) juryn jäsen, yksi (1) kehätuomari, neljä (4) kulmatuomaria, ja yksi (1) tietokoneassistentti. 3. Voimamurskaus: Yksi (1) juryn puheenjohtaja, yksi (1) juryn jäsen, kaksi (2) tuomaria ja yksi (1) tietokoneassistentti. 4. Erikoistekniikat: Yksi (1) juryn puheenjohtaja, yksi (1) juryn jäsen, kaksi (2) tuomaria ja yksi (1) tietokoneassistentti. 5. Yksi (1) juryn puheenjohtaja, yksi (1) juryn jäsen, viisi (5) tuomaria ja yksi tietokoneassistentti. Artikla 7: Juryn puheenjohtajan oikeudet ja velvollisuudet a) Juryn puheenjohtajan täytyy tuntea uusimmat ITF:n kilpailusäännöt, tuomarisäännöt sekä kehä- ja kulmatuomarin ohjeet. b) Juryn puheenjohtaja ja tuomarikomitea ovat ainoat tahot, jotka voivat hylätä kilpailijan ITF:n kilpailusääntöjen artiklan 38 ja 39 mukaisesti seuraavaa käsittelytapaa noudattaen a) Virallinen käsittely artiklalle Artiklan 39 soveltaminen huom. loukkantumisen johtaneen tilanteen syyllisen arviointi a. Mahdollisessa hylkäystilanteessa, jossa loukkaantumisen johdosta kilpailija ei pysty jatkamaan kilpailua, kehätuomariston on kutsuttava tuomarikomitean jäsen varmistamaan, että virallinen käsittely tehdään ennen tuomion julistamista. b. Hylkäykseen johtavan tilanteen tulee olla seurausta varoituksen tai 40\n42 virheen (miinuspisteen) arvoisen rikkeen tekemisestä. Tämän rikkeen aiheuttama tai sen seuraksena tapahtuva vastustajan loukkaantuminen, niin että tämä ei pysty tilanpäisesti tai määrittelemättömän ajanjakson aikana jatkamaan kilpailua, tällöin kehätuomaristo juryn puheenjohtajan toimesta hylkää rikkeen tekijän. c. Tämän oletuksen vahvistamiseksi juryn puheenjohtaja suorittaa seuraavat toimenpiteet: i. Jos juryn puheenjohtaja ja kehätuomari ovat samaa mieltä loukkaantumisen aiheuttajasta, hylätään rikkeen tehnyt kilpailija. Jos he eivät ole samaa mieltä: ii. otetaan äänestykseen mukaan juryn jäsenet ja kulmatuomarit. Mikäli kuitenkaan vieläkään ei saada yli 50% kannatusta tuomiolle suuntaan tai toiseen iii. kehätuomaristo kutsuu tuomarikomitean antamaan ratkaisevan äänen tilanteeseen. c) Juryn puheenjohtaja valvoo kehää ja tuomareiden toimintaa ja hänellä on oikeus sanoa mielipiteensä milloin tahansa. d) Juryn puheenjohtaja valvoo ajanottajan ja pöytäkirjanpitäjän toimintaa ja voi vaihtaa heidät, mikäli he eivät ole paikalla tai toimivat tehottomasti. e) Juryn puheenjohtaja täyttää ja allekirjoittaa kilpailukaaviot. Kaaviot tulee toimittaa välittömästi sarjan päättymisen jälkeen kilpailukomitealle. Liikesarjakilpailussa: a) Juryn puheenjohtaja arpoo tuomarin määräämän liikesarjan. b) Virhetilanteessa juryn puheenjohtaja voi kutsua tuomarin/tuomarit luokseen tilanteen selvittämiseksi. c) Tuloksen selvittyä juryn puheenjohtaja nousee ylös ja julistaa voittajan. d) Kilpailijan tai joukkueen saadessa suurimman osan tuomareiden äänistä puolelleen ja vähintään kahden tuomarin äänet, julistetaan kilpailija tai joukkue voittajaksi ja eteneväksi seuraavalle kierrokselle. e) Tasatilanteessa juryn puheenjohtaja nousee ylös ja julistaa tasapelin ristimällä kätensä rintansa edessä. Tämän jälkeen juryn puheenjohtaja arpoo yhden (1) liikesarjan, jolla voittaja ratkaistaan. Näin jatketaan, kunnes voittaja selviää. 41\n43 Ottelussa: a) Virhetilanteessa juryn puheenjohtaja voi käskeä ajan pysäytettäväksi ja kutsua kehätuomarin ja/tai kulmatuomarin/kulmatuomarit luokseen ja määrätä ajanlaskun pysäytyksen tilanteen selvittämiseksi. b) Juryn puheenjohtaja ilmoittaa virheet (miinukset) ja varoitukset tietokoneassistentille ja vahvistaa niiden kirjauksen. c) Tuloksen selvittyä juryn puheenjohtaja nousee ylös ja julistaa voittajan. d) Kilpailijan tai joukkueen saadessa suurimman osan tuomareiden äänistä puolelleen ja vähintään kahden tuomarin äänet, julistetaan kilpailija tai joukkue voittajaksi ja eteneväksi seuraavalle kierrokselle. e) Joukkueottelussa viiden ottelun jälkeen julistetaan voittajaksi se joukkue, joka on saanut enemmän tuomareiden ääniä puolelleen. f) Tasatilanteessa juryn puheenjohtaja nousee ylös ja julistaa tasapelin ristimällä kätensä rintansa edessä. Kilpailua jatketaan kunnes voittaja on selvillä. Voimamurskauksessa ja erikoistekniikoissa: a) Juryn puheenjohtaja ilmoittaa pisteet tietokoneassistentille ja vahvistaa niiden kirjauksen. b) Virhetilanteessa juryn puheenjohtaja voi käskeä ajan pysäytettäväksi ja kutsua tuomarit luokseen tilanteen selvittämiseksi. c) Tasatilanteessa juryn puheenjohtaja arpoo yhden (1) tekniikan, jolla voittaja ratkaistaan. d) Kilpailijat, jotka ovat saaneet korkeimmat pistemäärät julistetaan 1.sijalle, 2.sijalle ja 3.sijalle (voi olla myös kaksi 3.sijaa). e) Joukkueet, jotka ovat saaneet korkeimmat pistemäärät julistetaan 1.sijalle, 2.sijalle ja 3.sijalle (voi olla myös kaksi 3.sijaa). Näytösottelussa a) Virhetilanteessa juryn puheenjohtaja voi käskeä ajan pysäytettäväksi ja kutsua tuomarit luokseen tilanteen selvittämiseksi. b) Tuloksen selvittyä juryn puheenjohtaja nousee ylös ja julistaa voittajan. c) Joukkueen saadessa suurimman osan tuomareiden äänistä puolelleen ja vähintään kahden tuomarin äänet julistetaan voittajaksi ja eteneväksi 42\n44 seuraavalle kierrokselle. d) Tasatilanteessa juryn puheenjohtaja nousee ylös ja julistaa tasapelin ristimällä kätensä rintansa edessä. Tämän jälkeen joukkueet suorittavat esitykset uudelleen, kunnes voittaja selviää. Artikla 8: Liikesarjatuomareiden oikeudet ja velvollisuudet 1. Kehätuomarin ja kulmatuomareiden täytyy tuntea uusimmat ITF:n kilpailusäännöt, tuomarisäännöt sekä ohjeistukset. 2. Kehätuomarit saavat antaa komentoja ja ohjeita sekä ohjata kilpailijoita ITF:n kilpailusääntöjen ohjeiden mukaan. 3. Kehätuomari ja kulmatuomarit saavat tarvittaessa osallistua juryn puheenjohtajan neuvotteluun. 4. Tuomari ei saa puhua missään vaiheessa kilpailijoiden tehdessä suorituksiaan. 5. Tuomarin tulee istua 150 cm päässä muista tuomareista oikeassa asennossa selkä suorana ja jalkapohjat lattiassa. 6. Tuomarin täytyy seurata tarkasti kilpailijoiden suoritusta ja ottaa arvostelussaan seuraavat seikat huomioon: Henkilökohtainen liikesarjakilpailu a) Kilpailijat kilpailevat toisiaan vastaan b) Kilpailijat tekevät vyöarvonsa mukaisesti liikesarjat samaan aikaan (ITF:n kilpailusäätöjen artikla 27). c) Ensimmäinen liikesarja arvotaan kilpailijoiden vyöarvon mukaan kolmen ylimmän liikesarjan joukosta. d) Toinen liikesarja arvotaan kaikkien jäljelle jäävien liikesarjojen joukosta kilpailijoiden vyöarvojen mukaan. e) Liikesarjat arvotaan ITF:n Electronic Scoring System -ohjelmalla juryn puheenjohtajan valvoessa ja vahvistaessa arvonnan tuloksen. f) Arvostelutuomarit antavat nollasta kymmeneen pistettä kustakin liikesarjasta ja arviointi perustuu tekniseen sisältöön, voimaan, tasapainoon, hengitystekniikkaan ja siniaaltoon. g) Kilpailijan tai joukkueen saadessa suurimman osan tuomareiden äänistä puolelleen 43\n45 ja vähintään kahden tuomarin äänet, julistetaan kilpailija tai joukkue voittajaksi ja eteneväksi seuraavalle kierrokselle. h) Tasapisteissä kilpailijat tekevät yhden ylimääräisen liikesarjan, joka arvotaan jäljelle jääneistä liikesarjoista, kunnes voittaja on selvillä. Joukkuekilpailu a) Molemmat joukkueet tekevät yhden vapaavalintaisen ja yhden tuomarin arpoman liikesarjan seuraavassa järjestyksessä: Joukkue 1 vapaavalintainen liikesarja Joukkue 2 vapaavalintainen liikesarja Joukkue 1 tuomarin arpoma liikesarja Joukkue 2 tuomarin arpoma liikesarja b) Arvostelutuomarit antavat nollasta kymmeneen pistettä kustakin liikesarjasta ja arviointi perustuu tekniseen sisältöön, voimaan, tasapainoon, hengitystekniikkaan ja siniaaltoon. c) Joukkue, joka saa suurimman osan tuomareiden äänistä puolelleen ja vähintään kahden tuomarin äänet, julistetaan voittajaksi ja eteneväksi seuraavalle kierrokselle. d) Tasapisteissä kilpailijat tekevät yhden ylimääräisen liikesarjan, joka arvotaan jäljelle jääneistä liikesarjoista, kunnes voittaja on selvillä. Artikla 9: Ottelu - kehätuomarin oikeudet ja velvollisuudet 1. Kehätuomarin täytyy tuntea uusimmat ITF:n kilpailu- ja tuomarisäännöt, juryn puheenjohtajan sekä kehä- ja kulmatuomarin ohjeet. 2. Kehätuomarit saavat antaa komentoja ja neuvoja sekä ohjata kilpailijoita ITF:n kilpailusääntöjen ohjeiden mukaan. 3. Kehätuomari saa tarvittaessa osallistua juryn puheenjohtajan konsultaatioon. 4. Tarvittaessa kehätuomari voi uudelleen tarkistaa kilpailijan dobokin, suojavarusteet, alasuojat ja säärisuojat. 5. Kehätuomari ohjaa ottelun kulkua sekä antaa käskyt ja julistukset käyttäen oikeita merkkejä. 6. Kehätuomari on ainoa toimitsija, joka voi antaa varoituksia ja miinuksia kehällään. 44